**Zmluva o dielo na dodávku softvérového diela**

uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov a § 65 a nasl. zákon č. 185/2015 Z.z. Autorský zákon v znení neskorších predpisov (ďalej len “**Zmluva**“) medzi:

|  |  |
| --- | --- |
| **1. Objednávateľ** | **eustream, a.s.** |
| Sídlo: | Votrubova 11/A |
|  | 821 09 Bratislava |
| Zapísaný v: | Obchodnom registri Okresného súdu Bratislava I,  Oddiel: Sa, Vložka č.: 3480/B |
| Zastúpený: |  |
| IČO: | 35 910 712 |
| IČ DPH: | SK2021931175 |
| DIČ | 2021931175 |
| Bankové spojenie I.: | VÚB, a.s., Bratislava |
| SWIFT (BIC): | SUBASKBX |
| IBAN: | SK72 0200 0000 0000 0110 1153 |
| Bankové spojenie II.: | Tatra banka, a.s., Bratislava |
| SWIFT (BIC): | TATRSKBX |
| IBAN: | SK78 1100 0000 0029 3570 0511 |
| Kontaktná osoba vo veciach zmluvných: |  |
| Kontaktná osoba vo veciach technických: |  |
| (ďalej len “**Objednávateľ**“) | a |

|  |  |
| --- | --- |
| **2. Zhotoviteľ** |  |
| Sídlo: |  |
|  |  |
| Zapísaný v: |  |
| Zastúpený: |  |
| IČO: |  |
| IČ DPH: |  |
| DIČ: |  |
| Bankové spojenie: |  |
| Číslo účtu: |  |
| SWIFT (BIC): |  |
| IBAN: |  |
| Kontaktná osoba vo veciach zmluvných: |  |
| Kontaktná osoba vo veciach technických: |  |
| (ďalej len “**Zhotoviteľ**“) |  |

(Objednávateľ a Zhotoviteľ ďalej spolu tiež ako “**zmluvné strany**“ alebo osobitne “**zmluvná strana**“)

PREAMBULA

1. Objednávateľ ako prevádzkovateľ prepravnej siete zemného plynu na zabezpečenie riadneho výkonu prevádzky prepravnej siete zemného plynu potrebuje zabezpečiť vytvorenie, dodanie a implementáciu informačného systému, ktorý bude slúžiť na obchodné riadenie prepravy plynu, ktorý je považovaný za Dielo vytvorené na základe tejto Zmluvy o dielo na dodanie softvérového diela (ďalej len „Zmluva“) a uplatňuje sa naň príslušná platná a účinná legislatíva Slovenskej republiky.
2. Účelom tejto Zmluvy je zabezpečenie vytvorenia informačného systému, ktorý bude v plnom rozsahu zodpovedať všetkým funkčným, technickým a legislatívnym požiadavkám Objednávateľa uvedeným v tejto Zmluve a v súťažných podkladoch Verejného obstarávania, a ktorý bude v spojení s ostatnými službami poskytnutými Zhotoviteľom na základe tejto Zmluvy spôsobilým nástrojom na plnenie úloh Objednávateľa a cieľov deklarovaných v tejto Zmluve, resp. v ďalších dokumentoch, na ktoré táto Zmluva odkazuje.
3. Objednávateľ vyhlásil Verejné obstarávanie prostredníctvom rokovacieho konania so zverejnením v zmysle § 94 zákona č. 343/2015 Z.z. o verejnom obstarávaní a o zmene a doplnení niektorých zákonov v platnom znení, na obstaranie zákazky s názvom: Dodávka, implementácia a podpora obchodného informačného systému, vyhlásenej zverejnením oznámenia o vyhlásení verejného obstarávania v Úradnom vestníku Európskej únie č. S230 dňa 25.11.2020 pod číslom 2020/S 230-568119 a vo Vestníku verejného obstarávania č. 250/2020 pod číslom 43800 – MRS dňa 26.11.2020, ktorej predmetom je realizácia Diela (ďalej len „Verejné obstarávanie“).
4. Úspešným uchádzačom vo Verejnom obstarávaní sa stal Zhotoviteľ, ktorý vo svojej ponuke deklaroval záujem na splnení cieľa sledovaného Objednávateľom, a za týmto účelom má záujem predmet Verejného obstarávania zrealizovať.
5. Zmluvné strany, vedomé si svojich záväzkov obsiahnutých v tejto Zmluve a s úmyslom byť touto Zmluvou viazané, dohodli sa na uzatvorení Zmluvy v nasledujúcom znení:

**Definície**

Pre účely tejto Zmluvy sa definujú nasledovné pojmy:

**Akceptácia Diela** – proces posúdenia zhody Diela dodaného Zhotoviteľom podľa Zmluvy a prevzatého Objednávateľom v rámci Preberacieho konania v zmysle Zmluvy s požiadavkami vyplývajúcimi z predmetu tejto Zmluvy;

**Autorské dielo** – akákoľvek časť Diela, ktorá je chránená autorským právom v zmysle Autorského zákona alebo obdobnými právami duševného vlastníctva;

**Autorský zákon** – zákon č. 185/2015 Z.z. Autorský zákon, v znení neskorších predpisov;

**Custom softvér** – softvér (aplikácia, integračné rozhranie) vytvorený, dodaný a/alebo implementovaný Zhotoviteľom v zmysle tejto Zmluvy, ktorého zdrojový kód je Autorským dielom Zhotoviteľa a je identifikovateľný najmä svojím názvom, verziou a softvérovým obsahom;

**Dielo** – vytvorenie, dodanie a implementácia plne funkčného Nového systému v zmysle špecifikácie uvedenej v Prílohe č. 1 tejto Zmluvy, pričom zahŕňa všetky služby, práce a súvisiace činnosti, ktoré je Zhotoviteľ povinný plniť za podmienok tejto Zmluvy v prospech Objednávateľa, vrátane udelenia príslušných licenčných práv na používanie Diela (Nového systému) a/alebo Autorského diela a dodania dokumentácie k Dielu, a to za účelom vytvorenia, dodania a implementácie Nového systému u Objednávateľa, ktorý plne nahradí Existujúci systém Objednávateľa;

**Existujúci systém** – informačný systém pre obchodné riadenie prepravy plynu v súčasnosti využívaný Objednávateľom, ktorý bude nahradený Novým systémom dodaným v zmysle Zmluvy;

**Export dát** – uskutočnenie exportu celého rozsahu dát z Existujúceho systému v súlade s KNR prostredníctvom Procesu exportu dát;

**Import dát** – uskutočnenie importu celého rozsahu dát exportovaných z Existujúceho systému v súlade s KNR do prázdnej databázy Nového systému prostredníctvom Procesu importu dát. Import dát môže byť rozdelený do viacerých fáz tak, aby sa finálna fáza uskutočnila v čase medzi odstavením Existujúceho systému a zapnutím Nového systému;

**KNR** – koncepčný návrh riešenia, t.j. dokument, ktorý je Zhotoviteľ na základe vykonanej analýzy povinný dodať Objednávateľovi a ktorý podrobne popisuje vyhotovenie, dodávku a implementáciu Nového systému v rozsahu podľa Prílohy č. 1 Zmluvy a vo forme podľa Prílohy č. 4 Zmluvy, pričom KNR po jeho odsúhlasení oboma zmluvnými stranami v súlade s článkom IV. Zmluvy sa stáva pre obe zmluvné strany záväzný a neoddeliteľnou súčasťou Zmluvy (ďalej len „Schválený KNR“);

**Minoritné vady** – vady Diela alebo jeho časti, ktoré nebránia riadnemu, bezpečnému, spoľahlivému a trvalému užívaniu Diela a/alebo neznižujú podstatným spôsobom úžitkové vlastnosti alebo hodnotu Diela;

**Nezávislé posúdenie bezpečnosti Nového systému** – posúdenie stavu bezpečnosti Nového systému, ktorého rozsah a spôsob výkonu je uvedený v Prílohe č. 1 Zmluvy;

**Nový systém** – informačný systém pre obchodné riadenie prepravy plynu, vytvorený, dodaný a/alebo implementovaný Zhotoviteľom u Objednávateľa v zmysle špecifikácie uvedenej v Prílohe č. 1 tejto Zmluvy, ktorý plne nahradí Existujúci systém. Nový systém zahŕňa Custom softvér a Podporný softvér Zhotoviteľa;

**Podporný softvér Zhotoviteľa** – komerčný alebo open source softvér tretích strán iných ako Zhotoviteľ, ktorý je nevyhnutný pre funkčnosť Nového systému a ktorý je dodaný Zhotoviteľom v zmysle tejto Zmluvy; Zoznam Podporného softvéru Zhotoviteľa je uvedený v Prílohe č. 9 Zmluvy;

**Podporný softvér Objednávateľa** – komerčný alebo open source softvér tretích strán iných ako Zhotoviteľ, ktorý je nevyhnutný pre funkčnosť Nového systému a ktorý nie je dodaný v zmysle tejto Zmluvy. Ide najmä o operačné systémy MS Windows (vrátane natívnych služieb, napr. IIS) a databázový systém MS SQL tvoriace súčasť infraštruktúry Objednávateľa pred implementáciou Nového systému. Zoznam Podporného softvéru Objednávateľa je uvedený v Prílohe č. 10 Zmluvy;

**Post-implementačná podpora** – dohodnuté obdobie zvýšenej podpory dodaného Nového systému, poskytovanej Zhotoviteľom Objednávateľovi od spustenia / nasadenia Nového systému do Produkčnej prevádzky;

**Preberacie konanie** – odovzdanie a prevzatie dodaného Diela alebo jeho časti zo strany Zhotoviteľa Objednávateľovi na základe písomného protokolu podpísaného oprávnenými zástupcami zmluvných strán podľa podmienok uvedených v Zmluve

**Proces importu dát** – súbor nástrojov a úkonov s jasne popísanou postupnosťou nevyhnutných pre správne a opakovateľné vloženie - import požadovaného rozsahu dát v dohodnutej štruktúre a formáte do Nového systému;

**Proces exportu dát** – súbor nástrojov a úkonov s jasne popísanou postupnosťou nevyhnutných pre správne a opakovateľné vybratie - export požadovaného rozsahu dát v dohodnutej štruktúre a formáte z Existujúceho systému;

**Produkčná prevádzka** – prevádzka Nového systému v produkčnom prostredí Objednávateľa po tom, čo sa uskutočnil Import dát a Nový systém plne nahradí Existujúci systém;

**Testovacia prevádzka** – prevádzka Nového systému v testovacom prostredí Objednávateľa, t.j. v prostredí, v ktorom sú v súlade s KNR postupne naimplementované a otestované  všetky funkcie a rozhrania Nového systému. Testovacia prevádzka bude prebiehať v nasledovných na seba nadväzujúcich troch častiach:

* *Funkčné testovanie:* postupné testovanie jednotlivých funkčností (modulov) a rozhraní Nového systému, vrátane testovania Procesu exportu dát a Procesu importu dát na vzorke dát relevantnej pre danú funkcionalitu, vrátane vykonania a odladenia skúšobného Exportu a Importu dát celého rozsahu dát pred začatím Akceptačného testovania. Táto časť bude protokolárne ukončená po úspešnom otestovaní všetkých požadovaných funkcionalít Nového systému;
* *Akceptačné testovanie:* testovanie všetkých funkčností (modulov) a rozhraní Nového systému ako celku a realizácia Nezávislého posúdenia bezpečnosti Nového systému. Táto časť bude protokolárne ukončená po úspešnom vykonaní užívateľských akceptačných testov a odstránení nálezov z Nezávislého posúdenia bezpečnosti Nového systému;
* *Príprava a nasadenie Nového systému do Produkčnej prevádzky*: retest opravených Minoritných vád z Akceptačného testovania a nálezov z Nezávislého posúdenia bezpečnosti Nového systému. V rámci tejto časti sa uskutoční príprava produkčného prostredia Objednávateľa, naplánovanie a organizačné zabezpečenie vykonania Exportu a Importu dát do produkčného prostredia s následným spustením Nového systému do Produkčnej prevádzky. Ukončením tejto časti bude spustenie Nového systému do Produkčnej prevádzky;

**Vada** – taký stav Diela, v ktorom Dielo čo i len sčasti nespĺňa dohodnutú funkčnosť Diela a/alebo vlastnosti v zmysle Prílohy č. 1 Zmluvy a/alebo Schváleného KNR a tým nenapĺňa účel tejto Zmluvy, a to z dôvodov za ktoré zodpovedá Zhotoviteľ. Zhotoviteľ zodpovedá za Vady Diela v čase jeho odovzdania Objednávateľovi; Pre vylúčenie pochybností počas platnosti Post-impementačnej podpory podľa článku IV. bod 3. tejto Zmluvy sa za Vadu považuje aj akákoľvek udalosť pri ktorej je narušená dohodnutá funkčnosť a/alebo vlastnosti Diela spôsobujúca jeho čiastočnú alebo úplnú nefunkčnosť, a/alebo čiastočné alebo úplné obmedzenie používania/prevádzky Diela, a/alebo brániaca jeho riadnemu a/alebo bezchybnému užívaniu, resp. dohodnutému alebo obvyklému fungovaniu;

**Vyhláška o bezpečnostných opatreniach** – Vyhláška Národného bezpečnostného úradu Slovenskej republiky č. 362/2018 Z.z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení, v znení neskorších predpisov;

**ZoKB** – zákon č. 69/2018 Z.z. o kybernetickej bezpečnosti a o zmene a doplnení niektorých zákonov v znení neskorších predpisov;

**Zdrojový kód** – syntakticky správne zapísaná postupnosť príkazov napísaných v programovacom jazyku, ktorá obsahuje dokumentáciu v súlade s príslušnými štandardami vývoja softvéru vrátane postupov, všetkých náležitostí nasadenia a špecifikácie vývojového prostredia.

# Článok I.

# PREDMET ZMLUVY

1. Zhotoviteľ sa touto Zmluvou zaväzuje za podmienok a v rozsahu stanovených v tejto Zmluve zhotoviť, dodať a implementovať vo vlastnom mene a na vlastnú zodpovednosť v prospech Objednávateľa Dielo.
2. Dielo zahŕňa najmä, ale nie výlučne:
   1. Vypracovanie a dodanie KNR;
   2. Vytvorenie, dodanie a nasadenie Nového systému do Produkčnej prevádzky (ďalej tiež ako „Implementácia Nového systému“) v súlade s podmienkami Zmluvy a v nasledovnom rozsahu:
      1. Vývoj Custom softvéru v súlade s KNR a poskytnutie licencií k Novému systému;
      2. Import dát do Nového systému;
      3. Školenie administrátorov a užívateľov Nového systému;
      4. Dodanie dokumentácie k Dielu;
      5. Funkčné testovanie Nového systému, vrátane vloženia dát prostredníctvom Procesu importu dát pre relevantnú funkcionalitu a skúšobného Importu dát so vzorkou dát relevantných pre začatie Akceptačného testovania;
      6. Akceptačné testovanie Nového systému ako celku;
      7. Príprava a nasadenie Nového systému do Produkčnej prevádzky;
   3. Post-implementačná podpora.

Bližšia špecifikácia Diela je uvedená v článku IV., v Prílohe č. 1 a v Prílohe č. 4 Zmluvy.

1. Zmluvné strany sa dohodli, že Objednávateľ má právo uplatniť si voči Zhotoviteľovi opciu na vykonanie nasledovných činností za podmienok stanovených v článku V. tejto Zmluvy:
   1. Export dát z Existujúceho systému;
   2. Nezávislé posúdenie bezpečnosti Nového systému;
   3. Dodanie funkcionality Nového systému pre komunikáciu s GSA platformou;
   4. Dodanie funkcionality Nového systému pre fakturácie;
   5. Dodanie funkcionality formátu Edig@s 6.0 Nového systému;
   6. Dodanie funkcionality schémy spätného odkúpenia prostredníctvom rezervačných platforiem.
2. Objednávateľ sa zaväzuje riadne vykonané Dielo od Zhotoviteľa prevziať a zaplatiť Zhotoviteľovi za jeho vykonanie cenu podľa článku VI. Zmluvy.

# Článok II.

# MIESTO PLNENIA ZMLUVY

1. Miestom plnenia a odovzdania Diela sú priestory Objednávateľa a, pokiaľ to povaha vykonania Diela umožňuje, môže byť Dielo vykonávané aj na diaľku cez vzdialený prístup za podmienok dohodnutých v Zmluve o pripojení externých subjektov uzavretej medzi zmluvnými stranami podľa vzoru uvedeného v Prílohe č. 8 tejto Zmluvy.

# Článok III.

**TERMÍNY PLNENIA ZMLUVY**

1. Zhotoviteľ je povinný plniť predmet tejto Zmluvy v súlade s termínmi uvedenými v tomto článku.
2. Zhotoviteľ sa zaväzuje vykonať a odovzdať Dielo ako celok do 14 (štrnásť) mesiacov od nadobudnutia účinnosti tejto Zmluvy, pričom jednotlivé časti Diela a/alebo plnenia je Zhotoviteľ povinný vykonať v nižšie uvedených dohodnutých termínoch (míľnikoch):
   1. Zhotoviteľ sa zaväzuje dodať a odovzdať finálnu verziu Schváleného KNR Objednávateľovi v zmysle článku I., bod 2.1. Zmluvy do 5 (päť) mesiacov od nadobudnutia účinnosti tejto Zmluvy.
   2. Zhotoviteľ sa zaväzuje vykonať Implementáciu Nového systému v zmysle článku I., bod 2.2. Zmluvy najneskôr do 13 (trinásť) mesiacov od nadobudnutia účinnosti tejto Zmluvy, pričom je Zhotoviteľ povinný dodržať nasledovné míľniky:
      1. Testovacia prevádzka - časť Funkčné testovanie Nového systému podľa článku I., bod 2.2.5. Zmluvy:
3. Zhotoviteľ sa zaväzuje začať Testovaciu prevádzku - časť Funkčné testovanie najneskôr do 3 (troch) mesiacov od nadobudnutia účinnosti tejto Zmluvy za podmienok uvedených v článku IV., bod 2.5. Zmluvy;
4. Zhotoviteľ sa zaväzuje ukončiť Testovaciu prevádzku - časť Funkčné testovanie najneskôr do 8 (osem) mesiacov od nadobudnutia účinnosti tejto Zmluvy;
   * 1. Testovacia prevádzka - časť Akceptačné testovanie Nového systému v zmysle článku I., bod 2.2.6 bude prebiehať v trvaní minimálne 4 (štyri) mesiace a skončí najneskôr do 12 (dvanásť) mesiacov od nadobudnutia účinnosti tejto Zmluvy;
     2. Zhotoviteľ sa zaväzuje v rámci Prípravy a nasadenia Nového systému do Produkčnej prevádzky v zmysle článku I. bod 2.2.7. Zmluvy zrealizovať Import dát, a to tak, aby čas medzi odstávkou Existujúceho systému a spustením Nového systému nepresiahol 3 (tri) hodiny, pričom Zhotoviteľ nezodpovedá za prípadné nedodržanie času stanoveného v tomto bode z dôvodov preukázateľne vzniknutých na strane komunikujúcich partnerských systémov s Novým systémom.
   1. Zhotoviteľ sa zaväzuje poskytovať Post-implementačnú podporu v rámci Produkčnej prevádzky v zmysle článku I. bod 2.3 Zmluvy v trvaní 1 (jeden) mesiac odo dňa nasadenia Nového systému do Produkčnej prevádzky. V prípade zistených Vád Diela vrátane Minoritných vád sa 1-mesačné obdobie poskytovania Post-implementačnej podpory predĺži o čas nevyhnutne potrebný až do odstránenia všetkých zistených Vád.
5. Pre vylúčenie pochybností, lehoty podľa bodu 2 tohto článku sa riadia príslušnými ustanoveniami o počítaní času podľa zákona č. 40/1964 Zb. Občiansky zákonník.
6. Zmluvné strany sa dohodnú v rámci KNR na vytvorení detailného harmonogramu realizácie Diela, avšak takýto harmonogram musí byť v súlade s  termínmi (míľnikmi) uvedenými v bode 2. tohto článku. Takýto harmonogram sa pre obe zmluvné strany stáva záväzným momentom jeho písomného odsúhlasenia Manažérmi projektu oboch zmluvných strán určenými v súlade s článkom IX. Zmluvy, pokiaľ sa zmluvné strany písomne nedohodnú inak.
7. V prípade zmeny termínov (míľnikov) uvedených v bode 2 tohto článku, takáto zmena podlieha uzavretiu písomnej dohody oboch zmluvných strán vo forme príslušného dodatku k Zmluve.

# Článok IV.

# SPÔSOB PLNENIA ZMLUVY

Zmluva a/alebo Dielo sa bude realizovať v nasledovných častiach:

1. **Vypracovanie a dodanie KNR**
   1. Postup pripomienkovania návrhu KNR:

* Na základe vykonanej detailnej analýzy je Zhotoviteľ povinný do 5 (päť) mesiacov od nadobudnutia účinnosti tejto Zmluvy odovzdať Objednávateľovi finálnu verziu Schváleného KNR;
* KNR bude Zhotoviteľ predkladať a Objednávateľ akceptovať v jednotlivých inkrementoch (ucelených celkoch), pričom stanovenie počtu inkrementov bude predmetom prvého pracovného stretnutia projektových tímov zmluvných strán v zmysle článku IX. bod 3 Zmluvy;
* Zmluvné strany sa dohodli, že Objednávateľ musí predložiť pripomienky ku každému inkrementu do 5 (päť) pracovných dní odo dňa odovzdania predmetného inkrementu na odsúhlasenie Zhotoviteľom a Zhotoviteľ je povinný do 5 (päť) pracovných dní vznesené pripomienky Objednávateľa zapracovať. V prípade, že Zhotoviteľ nesúhlasí s doručenými pripomienkami Objednávateľa, Zhotoviteľ je povinný zvolať bez zbytočného odkladu stretnutie s Objednávateľom za účelom dopracovania predmetného inkrementu KNR;
* Inkrement KNR odsúhlasený oboma zmluvnými stranami v súlade s týmto bodom je záväzným podkladom pre Schválený KNR a pre vývoj Diela, pokiaľ sa zmluvné strany písomne nedohodnú inak;
* KNR musí byť vypracovaný v rozsahu podľa Prílohy č. 1 Zmluvy a vo forme podľa Prílohy č. 4 Zmluvy.
  1. Po odsúhlasení všetkých inkrementov KNR dohodnutých medzi zmluvným stranami podľa bodu 1.1. tohto článku, budú tieto inkrementy tvoriť Schválený KNR, ktorý sa po odovzdaní a prevzatí zmluvnými stranami na základe Preberacieho konania stáva neoddeliteľnou súčasťou tejto Zmluvy. Ak vzniknú akékoľvek pochybnosti ohľadne súladu medzi Prílohou č. 1 tejto Zmluvy a Schváleným KNR, prednosť má znenie Schváleného KNR, pokiaľ v ňom nie je explicitne uvedené, že konkrétna požiadavka uvedená v Prílohe č. 1 tejto Zmluvy nebude realizovaná podľa Schváleného KNR; takáto požiadavka však zostáva pre Zhotoviteľa naďalej záväzná a Zhotoviteľ je povinný ju zrealizovať v zmysle Prílohy č. 1 tejto Zmluvy.
  2. Zhotoviteľ je povinný vypracovať a dodať Schválený KNR v slovenskom alebo v českom jazyku.

1. **Implementácia Nového systému**

Zhotoviteľ je povinný vykonať Implementáciu Nového systému v nasledovných krokoch:

* 1. **Vývoj Custom softvéru a Implementácia Nového systému v súlade so Schváleným KNR vrátane poskytnutia licencií k Novému systému**
* Zhotoviteľ je povinný realizovať vývoj Custom Softvéru iba na základe schválených inkrementov KNR oboma zmluvnými stranami v rozsahu schváleného inkrementu podľa bodu 1.1. tohto článku;
* Zhotoviteľ je povinný poskytnúť Objednávateľovi príslušné licencie k Novému systému v takom rozsahu, aby bolo možné vytvoriť testovacie prostredie u Objednávateľa za účelom nasadenia Nového Systému do Testovacej prevádzky;
* Zhotoviteľ je povinný poskytnúť súčinnosť pri inštalácii a sfunkčnení infraštruktúry Testovacej prevádzky v prostredí Objednávateľa;
* Zhotoviteľ je povinný dokončiť vývoj Custom softvéru v rozsahu prvého schváleného inkrementu KNR najneskôr k termínu začatia Testovacej prevádzky - časť Funkčné testovanie podľa článku III. bod 2.2.1. písm. a) Zmluvy;
  1. **Import dát do Nového systému**

Rozsah, postup, spôsob a harmonogram Importu dát do Nového systému bude podrobne špecifikovaný  v Schválenom KNR;

* 1. **Školenie administrátorov a užívateľov Nového systému**

Zhotoviteľ je povinný vykonať v rámci Implementácie Nového systému školenie vybraných užívateľov a administrátorov Nového systému (max. počet osôb za Objednávateľa je 20 osôb), na mieste, v termíne a spôsobom dohodnutom v Schválenom KNR. Potvrdením o vykonaní školenia je prezenčná listina podpísaná účastníkmi školenia. Zhotoviteľ je povinný o absolvovaní školenia vystaviť potvrdenie o absolvovaní školenia pre každého účastníka zvlášť;

Zhotoviteľ je povinný vykonať školenie v zmysle článku I. bod 2.2.3. nasledovne:

1. Školenie administrátorov Nového systému najneskôr do začiatku spustenia Testovacej prevádzky podľa článku III. bod 2.2.1. písm. a) Zmluvy;
2. Školenie užívateľov Nového systému najneskôr 1 (jeden) mesiac pred začiatkom Akceptačného testovania v rámci Testovacej prevádzky;
3. Školenie administrátorov, alebo užívateľov Nového systému bude realizované v slovenskom alebo českom jazyku.
   1. **Dodanie dokumentácie k Novému systému**
      1. Zhotoviteľ je povinný v rámci Diela dodať najmä nasledujúcu dokumentáciu k Novému systému:
4. príručku administrátora, ktorej súčasťou bude aj inštalačná príručka;
5. užívateľskú/školiacu príručku pre všetky role a triedy;
6. prevádzkovú príručku;
7. špecifikáciu Custom softvéru v rozsahu: názov, verzia, release, jazyková mutácia a  zoznam a popis všetkých poskytnutých licencií ku Custom softvéru;
8. zoznam Podporného softvéru Zhotoviteľa v rozsahu podľa Prílohy č. 9 Zmluvy;
   * 1. Rozsah / konkrétne náležitosti dokumentácie k Novému systému budú špecifikované v Schválenom KNR;
     2. Zhotoviteľ je povinný dodať dokumentáciu k Novému systému nasledovne:
9. dokumentáciu podľa bodu 2.4.1. písm. a), najneskôr do termínu začiatku spustenia Testovacej prevádzky podľa článku III. bod 2.2.1. písm. a) Zmluvy;
10. dokumentáciu podľa bodu 2.4.1. písm. b) a c), najneskôr 1 (jeden) mesiac pred termínom začiatku Akceptačného testovania;
11. dokumentáciu podľa bodu 2.4.1. písm. d) a e) k termínu ukončenia Testovacej prevádzky - časť Akceptačné testovanie;
    * 1. V prípade, ak po dodaní dokumentácie podľa bodu 2.4.1 písm. a) až e) tohto článku (ďalej aj ako „Dokumentácia“), dôjde k akýmkoľvek zmenám Dokumentácie, je Zhotoviteľ povinný tieto zmeny zapracovať do Dokumentácie a zároveň odovzdať Objednávateľovi najneskôr 5 (päť) pracovných dní pred termínom ukončenia Post-implementačnej podpory úplnú Dokumentáciu v znení všetkých vykonaných zmien. V prípade omeškania s plnením povinností podľa tohto bodu sa termín ukončenia Post-implementačnej podpory posunie o omeškanie Zhotoviteľa. Pre vylúčenie pochybností, zapracovanie zmien Dokumentácie v zmysle tohto bodu je zahrnuté v cene Diela podľa Zmluvy.
      2. Zhotoviteľ je povinný vypracovať a dodať dokumentáciu uvedenú v tomto bode v slovenskom alebo v českom jazyku.
    1. **Funkčné testovanie v rámci Testovacej prevádzky**

Zhotoviteľ je povinný oznámiť Objednávateľovi najmenej 5 (päť) pracovných dní vopred pripravenosť na implementáciu Nového systému do testovacieho prostredia Objednávateľa  a spustenie jeho Funkčného testovania. Funkčné testovanie podľa tohto bodu prebehne nad jednotlivými časťami Nového systému postupne vyvinutými a implementovanými v súlade so schválenými inkrementami KNR v rámci Testovacej prevádzky - časť Funkčné testovanie. Rozsah a podmienky testovania (testovacie scenáre) budú súčasťou Schváleného KNR. Súčasťou testovania  bude aj testovanie Procesu importu dát na vzorkách dát relevantných pre testovanú funkcionalitu a na konci fázy realizácia skúšobného Importu dát t.j. opakovaného Procesu importu pre celý rozsah dát. Výstupom z funkčného testovania podľa tohto bodu bude písomný protokol o vykonaní funkčných testov nad všetkými inkrementami, ktorý musí obsahovať najmä:

* dátum vykonania jednotlivých funkčných testov,
* popis vykonaných jednotlivých funkčných testov,
* potvrdenie, že plnenie je v súlade so špecifikáciou a podmienkami dohodnutými v Schválenom KNR,
* potvrdenie o vykonaní funkčných testov,
* zoznam a výsledky funkčných testov,
* zoznam Minoritných vád, ktoré nebránia prechodu do ďalšej fázy testovania Nového systému ako celku, s uvedením termínu ich odstránenia,
* mená a funkcie osôb zúčastnených na funkčnom testovaní,
* podpisy Manažérov projektu oboch zmluvných strán.

Podmienkou začatia Funkčného testovania v rámci Testovacej prevádzky, je vykonanie školení podľa bodu 2.3. písm. a) tohto článku a dodanie dokumentácie podľa bodu 2.4.3. písm. a) tohto článku.

* 1. **Akceptačné testovanie v rámci Testovacej prevádzky**

Zhotoviteľ je povinný oznámiť Objednávateľovi najmenej 5 (päť) pracovných dní vopred pripravenosť na začatie akceptačného testovania všetkých častí Nového systému ako celku. Akceptačné testovanie prebehne v rámci Testovacej prevádzky - časť Akceptačné testovanie. Rozsah a podmienky akceptačných testov (testovacie scenáre) budú súčasťou Schváleného KNR. Výstupom z Akceptačného testovania bude písomný protokol o vykonaní užívateľských akceptačných  testov, ktorý musí obsahovať najmä:

* dátum vykonania jednotlivých akceptačných testov,
* popis vykonaných jednotlivých akceptačných testov,
* potvrdenie, že plnenie je v súlade so špecifikáciou a podmienkami dohodnutými v Schválenom KNR,
* potvrdenie o vykonaní akceptačných testov,
* zoznam a výsledky akceptačných testov,
* zoznam Minoritných vád, ktoré nebránia nasadeniu Nového systému do Produkčnej prevádzky, s uvedením termínu ich odstránenia,
* mená a funkcie osôb zúčastnených na funkčnom testovaní,
* podpisy Manažérov projektu oboch zmluvných strán.

Podmienkou začatia Akceptačného testovania v rámci Testovacej prevádzky, je vykonanie školení podľa bodu 2.3. písm. b) tohto článku a dodanie dokumentácie podľa bodu 2.4.3. písm. b) tohto článku.

* 1. **Príprava a nasadenie Nového systému do Produkčnej prevádzky**
     1. Zhotoviteľ je povinný písomne oznámiť Objednávateľovi pripravenosť na spustenie Importu dát do produkčného prostredia a nasadenie Nového systému do Produkčnej prevádzky.
     2. Objednávateľ najneskôr do 5 (päť) dní od písomného oznámenia Zhotoviteľa o pripravenosti na spustenie Importu dát a nasadenie Nového systému do Produkčnej prevádzky písomne oznámi termín a hodinu nasadenia Nového systému do Produkčnej prevádzky, ktorý nesmie byť neskorší ako 15 (pätnásť) dní od písomného oznámenia Objednávateľovi podľa bodu 2.7.1. tohto článku.
     3. V prípade, ak Import dát a nasadenie Nového systému do Produkčnej prevádzky nebol z dôvodov na strane Zhotoviteľa zrealizovaný v časovom úseku podľa článku III. bod 2.2.3. Zmluvy, sa zmluvné strany dohodli, že vyvinú maximálne možné úsilie na stanovenie čo najskoršieho náhradného termínu Importu dát a nasadenia Nového systému do Produkčnej prevádzky.
     4. Zhotoviteľ je povinný poskytnúť súčinnosť pri inštalácii a sfunkčnení infraštruktúry Produkčnej prevádzky v prostredí Objednávateľa.
     5. Podmienkou pre nahlásenie pripravenosti na spustenie Importu dát a nasadenie Nového systému do Produkčnej prevádzky je:

1. odstránenie všetkých nálezov z Nezávislého posúdenia bezpečnosti Nového systému v zmysle bodu 5.2. tohto článku Zmluvy a/alebo ich vyriešenie iným spôsobom, ktoré bude akceptované Objednávateľom;
2. ukončenie  Testovacej prevádzky – časť Akceptačné testovanie a podpísanie protokolu o vykonaní užívateľských akceptačných  testov podľa bodu 2.6. tohto článku.
3. **Post-implementačná podpora** 
   1. Zhotoviteľ je povinný poskytovať Objednávateľovi Post-implementačnú podporu v trvaní 1 mesiac odo dňa nasadenia Nového systému do Produkčnej prevádzky.
   2. V rámci Post-implementačnej podpory je Zhotoviteľ povinný poskytovať Objednávateľovi konzultácie týkajúce sa Nového systému a podporu za účelom odstránenia Vád, ktoré neboli zistené počas Testovacej prevádzky Nového systému ako aj prípadné skryté Vady, ktoré sa prejavia počas obdobia Post-implementačnej podpory. Vady je Zhotoviteľ povinný na vlastné náklady bezodkladne začať riešiť a odstrániť vo forme a spôsobom podľa tohto bodu.
   3. Služby podľa tohto bodu sa Zhotoviteľ zaväzuje poskytovať Objednávateľovi 7 dní v týždni, 12 hodín denne, vrátane štátom uznaných sviatkov a dní pracovného pokoja, v čase od 7:00 do 19:00 hod. v Slovenskej republike.
   4. Pre účely poskytovania Post-implementačnej podpory podľa tohto bodu sa Vadou Nového systému rozumie akákoľvek udalosť, pri ktorej je narušená funkčnosť Nového systému, spôsobujúca jeho čiastočnú alebo úplnú nefunkčnosť a/alebo čiastočné alebo úplné obmedzenie používania/prevádzky Nového systému, alebo brániaca jeho riadnemu a/alebo bezchybnému užívaniu resp. dohodnutému alebo obvyklému fungovaniu; Pre účely stanovenia času na riešenie a odstránenie Vád Nového systému sú tieto Vady rozdelené do troch kategórií:
4. Vady kategórie A – Nový systém nie je použiteľný vo svojich základných funkciách, ktoré sa môžu prejaviť výpadkom Nového systému ako celku, pri ktorom nie je možné použiť ani jednu jeho časť, alebo jeho výpadkom časti Nového systému, ktorá obmedzuje použitie Nového systému v podstatnom rozsahu;
5. Vady kategórie B – funkčnosť Nového Systému je vo svojich funkciách znížená tak, že tento stav obmedzuje alebo ohrozuje bežnú prevádzku Objednávateľa;
6. Vady kategórie C – ostatné drobné Vady Nového systému, ktoré nespadajú do kategórie Vád A a B.
   1. Zhotoviteľ je povinný prostredníctvom kvalifikovaného personálu:
      1. ak sa jedná o Vady kategórie A podľa bodu 3.4 písm. a) tohto článku, začať proces definovania takejto Vady (response time) bez zbytočného odkladu, najneskôr do 3 (troch) hodín od doručenia e-mailového formulára o vzniku Vady Nového systému A a odstrániť danú Vadu (fix time) najneskôr do 1 (jedného) pracovného dňa od jej nahlásenia (helpdesk aplikácia Zhotoviteľa, telefonicky alebo doručením e-mailového formulára o vzniku Vady Nového systému A, ak sa zmluvné strany nedohodnú inak;
      2. ak sa jedná o Vady kategórie B podľa bodu 3.4 písm. b) tohto článku, začať proces definovania takejto Vady (response time) bez zbytočného odkladu, najneskôr do 24 (dvadsaťštyri) hodín od doručenia e-mailového formulára o vzniku Vady Nového systému a odstrániť danú Vadu (fix time) najneskôr do 5 (päť) pracovných dní od jej nahlásenia (helpdesk aplikácia Zhotoviteľa, telefonicky alebo doručením e-mailového formulára o vzniku Vady Nového systému), ak sa zmluvné strany nedohodnú inak;
      3. ak sa jedná o Vady kategórie C podľa bodu 3.4 písm. c) tohto článku, začať proces definovania takejto Vady (response time) bez zbytočného odkladu, najneskôr do 48 (štyridsaťosem) hodín od doručenia e-mailového formulára o vzniku Vady Nového systému a odstrániť danú Vadu (fix time) najneskôr do ukončenia Post-implementačnej podpory;
   2. Pomoc a podporu pri riešení vzniknutých Vád Nového systému rieši Zhotoviteľ primárne prostredníctvom dodávateľského helpdesku ([................](https://jira.ipesoft.com/servicedesk/customer/portal/41)), ktorý slúži na evidenciu takýchto vád. V prípade, že dôjde k nefunkčnosti daného helpdesku, Objednávateľ je povinný nahlásiť vzniknutú Vadu Nového systému telefonicky na číslo +421 ............. a následne zaslať správu o Vade Nového systému spolu s vyplnením e-mailového formulára o vzniku Vady Nového systému na e-mailovú adresu: ..................... Súčasťou nahlásenia Vady Nového systému bude jej detailný popis a stanovenie jej kategórie Objednávateľom. Zhotoviteľ je povinný obratom elektronicky potvrdiť Objednávateľovi na e-mailovej adrese:..............; prijatie e-mailového formulára o vzniku Vady Nového systému. V prípade, že nie je možné prijatie potvrdiť elektronicky, Zhotoviteľ je povinný potvrdiť Objednávateľovi prijatie požiadavky na poskytnutie údržby telefonicky na telefónnom čísle +421 ................ Následne po sfunkčnení e-mailovej adresy je Zhotoviteľ povinný potvrdenie poslať aj elektronickou formou; Zároveň je Objednávateľ povinný počas Post-implementačnej podpory zaslať bezodkladne informáciu (formou mailovej správy) o nahlásení Vady Nového systému prostredníctvom dodávateľského helpdesku, manažérovi projektu za Zhotoviteľa.
   3. Podmienkou ukončenia Post-implementačnej podpory je:
7. odstránenie všetkých Vád Nového systému zistených pred a počas obdobia Post-implementačnej podpory podľa tohto bodu, vrátane Minoritných vád;
8. dodanie aktualizovanej dokumentácie podľa článku IV. bod 2.4.4. Zmluvy;
9. uloženie zdrojových kódov v zmysle článku XI. bod 5.2. Zmluvy;

Pre vylúčenie pochybností, ak dôjde k predĺženiu poskytovania Post-implementačnej podpory podľa tohto bodu z dôvodu, že Zhotoviteľ nesplní podmienky uvedené v písm. a) - c) tohto bodu, akékoľvek náklady na strane Zhotoviteľa spojené s predĺžením Post-implementačnej podpory znáša Zhotoviteľ;

Ukončenie Post-implementačnej podpory bude potvrdené preberacím protokolom podpísaným oboma zmluvnými stranami.

1. **Akceptácia Diela**
   1. Akceptáciu Diela vykoná Objednávateľ v deň ukončenia Post-implementačnej podpory za podmienky, že ku dňu Akceptácie Diela budú splnené všetky povinnosti Zhotoviteľa uvedené v bode 3.7. tohto článku, ako aj všetky povinnosti, ktoré je Zhotoviteľ povinný splniť podľa tejto Zmluvy do momentu Akceptácie Diela.
   2. Akceptácia Diela bude potvrdená akceptačným protokolom podpísaným zástupcami oboch zmluvných strán, ktorý musí obsahovať najmä:

* obchodné mená oboch zmluvných strán;
* mená zástupcov oboch zmluvných strán;
* miesto a dátum Akceptácie Diela;
* potvrdenie o vykonaní školenia podľa článku IV. bod 2.3. Zmluvy;
* potvrdenie o prevzatí všetkej dokumentácie v zmysle článku IV. bod 2.4. Zmluvy v úplnom znení, t.j. v znení všetkých prípadných zmien Dokumentácie podľa článku IV. bod 2.4.4. Zmluvy;
* správu z Nezávislého posúdenia bezpečnosti Nového systému, ak si Objednávateľ uplatní opciu podľa článku V. bod 1.2. Zmluvy;
* zoznam všetkých preberacích protokolov vyhotovených podľa Zmluvy ku dňu Akceptácie Diela;
* protokol o úschove Zdrojových kódov na základe Zmluvy o uložení zdrojových kódov;

1. **Činnosti, práce alebo plnenia v zmysle článku I. bod 3.1. a 3.2. Zmluvy** 
   1. **Export dát  z Existujúceho systému**

Export dát z Existujúceho systému sa vykoná jedným z nasledujúcich spôsobov:

1. Objednávateľ zabezpečí Export dát z Existujúceho systému (dáta relevantné pre funkčné testovanie v rámci Testovacej prevádzky, celý rozsah dát pre skúšobný Import dát do testovacieho prostredia pred začatím Akceptačného testovania a celý rozsah dát pre Import dát do produkčného prostredia pri prechode do Produkčnej prevádzky) spôsobom, vo formáte v rozsahu a v termínoch podľa prvého inkrementu Schváleného KNR, alebo
2. Zhotoviteľ zabezpečí Export dát z Existujúceho systému na základe Výzvy na plnenie Opcie v zmysle článku V. bod 1.1. Zmluvy.
   1. **Nezávislé posúdenie bezpečnosti Nového systému**

Nezávislé posúdenie bezpečnosti Nového systému sa vykoná jedným z nasledujúcich spôsobov:

1. Objednávateľ zabezpečí počas Testovacej prevádzky - časť Akceptačné testovanie, výsledky, ktoré odovzdá Zhotoviteľovi najneskôr 2 (dva) mesiace pred termínom ukončenia Akceptačného testovania. Zhotoviteľ je povinný odstrániť, alebo inak vyriešiť prípadné nálezy z Nezávislého posúdenia bezpečnosti Nového systému najneskôr do termínu ukončenia Testovacej prevádzky – časť Akceptačné testovanie, pokiaľ sa Zmluvné strany písomne nedohodnú inak. Spôsob riešenia prípadných nálezov z Nezávislého posúdenia bezpečnosti Nového systému musí byť písomne odsúhlasený Objednávateľom. Zhotoviteľ je povinný poskytnúť súčinnosť a informácie nevyhnutné k zabezpečeniu riadneho výkonu Nezávislého posúdenia bezpečnosti Nového systému Objednávateľom, alebo
2. Zhotoviteľ zabezpečí Nezávislé posúdenie bezpečnosti Nového systému na základe Výzvy na plnenie Opcie v zmysle článku V. bod 1.2. Zmluvy.

**Článok V.**

**OPCIA**

* + 1. Zmluvné strany sa dohodli, že Objednávateľ má právo uplatniť si voči Zhotoviteľovi opciu na dodanie služby podľa článku I. bod 3. Zmluvy nižšie uvedeným spôsobom:
  1. Export dát z Existujúceho systému

1. Objednávateľ je oprávnený uplatniť právo na opciu na dodanie služby podľa článku I. bod 3.1. Zmluvy na Export dát z Existujúceho systému najneskôr do 3 (troch) mesiacov od nadobudnutia účinnosti tejto Zmluvy, a to formou písomnej Výzvy o uplatnení si opcie na Export dát;
2. Zhotoviteľ je povinný na základe uplatnenej opcie dodať Objednávateľovi, opakovateľný Export dát (dáta relevantné pre funkčné testovanie v rámci Testovacej prevádzky, celý rozsah dát pre skúšobný Import dát do testovacieho prostredia pred začatím Akceptačného testovania a celý rozsah dát pre Import dát do produkčného prostredia pri prechode do Produkčnej prevádzky) v rozsahu, spôsobom, vo forme a v termínoch podľa prvého inkrementu Schváleného KNR;
3. Zmluvné strany sa dohodli na cene za vykonanie služby Exportu dát z Existujúceho systému na základe opcie podľa tohto článku, vo výške ............. EUR bez DPH (slovom: .................... bez DPH). K tejto cene bude uplatnená DPH podľa platných právnych predpisov;
4. Cena za dodanie služby Exportu dát z Existujúceho systému na základe uplatnenej opcie v zmysle tohto článku, bude uhradená na základe faktúry vystavenej Zhotoviteľom a doručenej Objednávateľovi po riadnom vykonaní, odovzdaní a prevzatí služby Objednávateľom. Prílohu faktúry musí tvoriť preberací protokol potvrdzujúci prevzatie služby Objednávateľom v zmysle článku XIII. bod 5. Zmluvy.
   1. Nezávislé posúdenie bezpečnosti Nového systému
5. Objednávateľ je oprávnený uplatniť právo na opciu na dodanie služby podľa článku I. bod 3.2. Zmluvy. Uplatnenie tohto práva musí nastať najneskôr do 7 (sedem) mesiacov od nadobudnutia účinnosti tejto Zmluvy, a to formou písomnej Výzvy o uplatnení si opcie na vykonanie Nezávislého posúdenia bezpečnosti Diela;
6. Zhotoviteľ zabezpečí výkon Nezávislého posúdenia bezpečnosti Nového systému počas Testovacej prevádzky - časť Akceptačné testovanie a odovzdá výsledky Objednávateľovi najneskôr 2 (dva) mesiace pred termínom ukončenia Akceptačného testovania;
7. Výsledná písomná správa z Nezávislého posúdenia bezpečnosti Nového systému podlieha odsúhlaseniu Objednávateľom;
8. Zhotoviteľ je povinný vykonať odstránenie prípadných nálezov z Nezávislého posúdenia bezpečnosti Nového systému najneskôr do termínu ukončenia Testovacej prevádzky, pokiaľ sa zmluvné strany v Schválenom KNR nedohodnú inak;
9. Zhotoviteľ je povinný vykonať validáciu odstránených nálezov z Nezávislého posúdenia bezpečnosti Nového systému počas Post-implementačnej podpory;
10. Zmluvné strany sa dohodli na cene za vykonanie Nezávislého posúdenia bezpečnosti Nového systému podľa tohto článku, vo výške ............. EUR bez DPH (slovom: .................... bez DPH). K tejto cene bude uplatnená DPH podľa platných právnych predpisov;
11. Cena za Nezávislé posúdenie bezpečnosti Nového systému na základe uplatnenej opcie v zmysle tohto článku, bude uhradená na základe faktúry vystavenej Zhotoviteľom a doručenej Objednávateľovi po riadnom vykonaní, odovzdaní a prevzatí služby Objednávateľom. Prílohu faktúry musí tvoriť preberací protokol potvrdzujúci prevzatie služby Objednávateľom v zmysle článku XIII. bod 5. Zmluvy.
    1. Dodanie funkcionality Nového systému pre komunikáciu s GSA platformou
12. Objednávateľ je oprávnený uplatniť právo na opciu na dodanie funkcionality podľa článku I. bod 3.3. Zmluvy najneskôr do termínu Akceptácie Diela, a to formou písomnej Výzvy o uplatnení si opcie na dodanie funkcionality pre komunikáciu s GSA platformou;
13. Zhotoviteľ je povinný na základe uplatnenej opcie vypracovať a odovzdať detailnú analýzu funkcionality pre komunikáciu s GSA platformou, ktorej výstupom bude detailná funkčná špecifikácia riešenia vrátane harmonogramu, ktorá musí byť odsúhlasená Objednávateľom:
    * Zmluvné strany sa dohodli, že Objednávateľ musí predložiť pripomienky ku detailnej analýze funkcionality pre komunikáciu s GSA platformou do 10 (desať) pracovných dní odo dňa odovzdania predmetnej analýzy na schválenie Objednávateľovi; Zhotoviteľ je povinný do 5 (päť) pracovných dní vznesené pripomienky Objednávateľa zapracovať. V prípade, že Zhotoviteľ nesúhlasí s doručenými pripomienkami Objednávateľa, Zhotoviteľ je povinný zvolať bez zbytočného odkladu;
    * Zhotoviteľ je povinný odovzdať Objednávateľovi finálnu verziu analýzy funkcionality pre komunikáciu s GSA platformou najneskôr 2 (dva) mesiace od doručenia Výzvy o uplatnení si opcie podľa písm. a) tohto bodu Zhotoviteľovi;
14. Zhotoviteľ je povinný na základe odsúhlasenej detailnej analýzy riešenia implementovať požadované funkcionality v termíne do 6 (šesť) mesiacov od doručenia Výzvy o uplatnení si opcie podľa písm. a) tohto bodu Zhotoviteľovi;
15. Zmluvné strany sa dohodli na cene za dodanie funkcionality pre komunikáciu s GSA platformou podľa tohto článku, vo výške ............. EUR bez DPH (slovom: .................... bez DPH). K tejto cene bude uplatnená DPH podľa platných právnych predpisov;
16. Cena za dodanie funkcionality pre komunikáciou s GSA platformou na základe uplatnenej opcie v zmysle tohto článku, bude uhradená na základe faktúry vystavenej Zhotoviteľom a doručenej Objednávateľovi po riadnom vykonaní, odovzdaní a prevzatí funkcionality Objednávateľom. Prílohu faktúry musí tvoriť preberací protokol potvrdzujúci prevzatie funkcionality Objednávateľom v zmysle článku XIII. bod 5. Zmluvy.
    1. Dodanie funkcionality Nového systému pre fakturácie
17. Objednávateľ je oprávnený uplatniť právo na opciu na vývoj a dodanie funkcionality fakturácie podľa článku I. bod 3.4. Zmluvy najneskôr do termínu Akceptácie Diela, a to formou písomnej Výzvy o uplatnení si opcie na dodanie funkcionality fakturácie;
18. Zhotoviteľ je povinný na základe uplatnenej opcie vypracovať a odovzdať detailnú analýzu funkcionality fakturácie, ktorej výstupom bude detailná funkčná špecifikácia riešenia vrátane harmonogramu, ktorá musí byť odsúhlasená Objednávateľom:
    * Zmluvné strany sa dohodli, že Objednávateľ musí predložiť pripomienky ku detailnej analýze funkcionality Nového systému pre fakturácie do 10 (desať) pracovných dní odo dňa odovzdania predmetnej analýzy na schválenie Objednávateľovi; Zhotoviteľ je povinný do 5 (päť) pracovných dní vznesené pripomienky Objednávateľa zapracovať. V prípade, že Zhotoviteľ nesúhlasí s doručenými pripomienkami Objednávateľa, Zhotoviteľ je povinný zvolať bez zbytočného odkladu;
    * Zhotoviteľ je povinný odovzdať Objednávateľovi finálnu verziu analýzy funkcionality Nového systému pre fakturácie najneskôr 3 (tri) mesiace od doručenia Výzvy o uplatnení si opcie podľa písm. a) tohto bodu Zhotoviteľovi;
19. Zhotoviteľ je povinný na základe odsúhlasenej detailnej analýzy riešenia implementovať požadované funkcionality v termíne, do 9 (deväť) mesiacov od doručenia Výzvy o uplatnení si opcie podľa písm. a) tohto bodu Zhotoviteľovi;
20. Zmluvné strany sa dohodli na cene za dodanie funkcionality fakturácie na základe uplatnenej opcie podľa tohto článku, vo výške ............. EUR bez DPH (slovom: .................... bez DPH). K tejto cene bude uplatnená DPH podľa platných právnych predpisov;
21. Cena za dodanie funkcionality fakturácie na základe uplatnenej opcie v zmysle tohto článku, bude uhradená na základe faktúry vystavenej Zhotoviteľom a doručenej Objednávateľovi po riadnom vykonaní, odovzdaní a prevzatí funkcionality Objednávateľom. Prílohu faktúry musí tvoriť preberací protokol potvrdzujúci prevzatie funkcionality Objednávateľom v zmysle článku XIII. bod 5. Zmluvy.
    1. Dodanie funkcionality formátu Edig@s 6.0 Nového systému
22. Objednávateľ je oprávnený uplatniť právo na opciu na dodanie funkcionality podľa článku I. bod 3.5. Zmluvy najneskôr do termínu Akceptácie Diela, a to formou písomnej Výzvy o uplatnení si opcie na dodanie funkcionality formátu Edig@s 6.0;
23. Zhotoviteľ je povinný na základe uplatnenej opcie vypracovať a odovzdať detailnú analýzu funkcionality formátu Edig@s 6.0, ktorej výstupom bude detailná funkčná špecifikácia riešenia vrátane harmonogramu, ktorá musí byť odsúhlasená Objednávateľom:
    * Zmluvné strany sa dohodli, že Objednávateľ musí predložiť pripomienky ku detailnej analýze funkcionality formátu Edig@s 6.0 Nového systému do 10 (desať) pracovných dní odo dňa odovzdania predmetnej analýzy na schválenie Objednávateľovi; Zhotoviteľ je povinný do 5 (päť) pracovných dní vznesené pripomienky Objednávateľa zapracovať. V prípade, že Zhotoviteľ nesúhlasí s doručenými pripomienkami Objednávateľa, Zhotoviteľ je povinný zvolať bez zbytočného odkladu;
    * Zhotoviteľ je povinný odovzdať Objednávateľovi finálnu verziu analýzy funkcionality formátu Edig@s 6.0 Nového systému najneskôr 2 (dva) mesiace od doručenia Výzvy o uplatnení si opcie podľa písm. a) tohto bodu Zhotoviteľovi;
24. Zhotoviteľ je povinný na základe odsúhlasenej detailnej analýzy riešenia implementovať požadované funkcionality v termíne, do 6 (šesť) mesiacov od doručenia Výzvy o uplatnení si opcie podľa písm. a) tohto bodu Zhotoviteľovi;
25. Zmluvné strany sa dohodli na cene za dodanie funkcionality formátu Edig@s 6.0 na základe uplatnenej opcie podľa tohto článku, vo výške ............. EUR bez DPH (slovom: .................... bez DPH). K tejto cene bude uplatnená DPH podľa platných právnych predpisov;
26. Cena za dodanie funkcionality formátu Edig@s 6.0 na základe uplatnenej opcie v zmysle tohto článku, bude uhradená na základe faktúry vystavenej Zhotoviteľom a doručenej Objednávateľovi po riadnom vykonaní, odovzdaní a prevzatí danej funkcionality Objednávateľom. Prílohu faktúry musí tvoriť preberací protokol potvrdzujúci prevzatie funkcionality Objednávateľom v zmysle článku XIII. bod 5. Zmluvy.
    1. Dodanie funkcionality schémy spätného odkúpenia prostredníctvom rezervačných platforiem
       * 1. Objednávateľ je oprávnený uplatniť právo na opciu na dodanie funkcionality podľa článku I. bod 3.6. Zmluvy najneskôr do termínu Akceptácie Diela, a to formou písomnej Výzvy o uplatnení si opcie na vývoj a dodanie funkcionality schémy spätného odkúpenia prostredníctvom rezervačných platforiem;
         2. Zhotoviteľ je povinný na základe uplatnenej opcie vypracovať a odovzdať detailnú analýzu funkcionality schémy spätného odkúpenia prostredníctvom rezervačných platforiem, ktorej výstupom bude detailná funkčnej špecifikácia riešenia, ktorá musí byť odsúhlasená Objednávateľom:
    * Zmluvné strany sa dohodli, že Objednávateľ musí predložiť pripomienky ku detailnej analýze schémy spätného odkúpenia prostredníctvom rezervačných platforiem do 10 (desať) pracovných dní odo dňa odovzdania predmetnej analýzy na schválenie Objednávateľovi; Zhotoviteľ je povinný do 5 (päť) pracovných dní vznesené pripomienky Objednávateľa zapracovať. V prípade, že Zhotoviteľ nesúhlasí s doručenými pripomienkami Objednávateľa, Zhotoviteľ je povinný zvolať bez zbytočného odkladu;
    * Zhotoviteľ je povinný odovzdať Objednávateľovi finálnu verziu analýzy schémy spätného odkúpenia prostredníctvom rezervačných platforiem najneskôr 2 (dva) mesiace od doručenia Výzvy o uplatnení si opcie podľa písm. a) tohto bodu Zhotoviteľovi;
27. Zhotoviteľ je povinný na základe odsúhlasenej detailnej analýzy riešenia implementovať požadované funkcionality v termíne, do 6 (šesť) mesiacov od doručenia Výzvy o uplatnení si opcie podľa písm. a) tohto bodu Zhotoviteľovi;
28. Zmluvné strany sa dohodli na cene za dodanie funkcionality schémy spätného odkúpenia prostredníctvom rezervačných platforiem na základe uplatnenej opcie podľa tohto článku, vo výške ............. EUR bez DPH (slovom: .................... bez DPH). K tejto cene bude uplatnená DPH podľa platných právnych predpisov;
29. Cena za dodanie funkcionality schémy spätného odkúpenia prostredníctvom rezervačných platforiem na základe uplatnenej opcie v zmysle tohto článku, bude uhradená na základe faktúry vystavenej Zhotoviteľom a doručenej Objednávateľovi po riadnom vykonaní, odovzdaní a prevzatí danej funkcionality Objednávateľom. Prílohu faktúry musí tvoriť preberací protokol potvrdzujúci prevzatie funkcionality Objednávateľom v zmysle článku XIII. bod 5. Zmluvy.
    1. Spôsob uzatvárania čiastkových zmlúv
       1. Zhotoviteľ je povinný vykonať služby podľa tohto článku len na základe čiastkových zmlúv uzavretých medzi zmluvnými stranami na základe tejto Zmluvy podľa potrieb a požiadaviek Objednávateľa. Čiastková zmluva môže mať formu objednávky vystavenej Objednávateľom a potvrdenej Zhotoviteľom.
       2. Objednávateľ je oprávnený doručiť Zhotoviteľovi návrh na uzavretie čiastkovej zmluvy (ďalej aj ako “objednávka“), ktorý musí obsahovať minimálne:
30. číslo objednávky a dátum jej vystavenia,
31. označenie zmluvných strán,
32. označenie tejto Zmluvy,
33. špecifikácia služby, ktorá sa má na jej základe vykonať,
34. špecifikáciu technického zariadenia, na ktorom sa má služba vykonávať,
35. termín a miesto vykonania príslušnej služby,
36. cenu za službu, stanovenú v súlade s bodom 1.1. -1.6. tohto článku,
37. Objednávka musí byť datovaná a podpísaná Objednávateľom.
    * 1. Zmluvné strany sa dohodli, že objednávka Objednávateľa môže byť vystavená v listinnej alebo v elektronickej forme. Za objednávku vystavenú a doručenú Zhotoviteľovi v elektronickej forme sa pre účely tejto Zmluvy považuje objednávka Objednávateľa naskenovaná vo formáte PDF (prípadne v inom všeobecne dostupnom grafickom formáte – napr. jpg a pod.) a zaslaná na e-mailovú adresu Zhotoviteľa uvedenú v bode 1.7.7. tohto článku Zmluvy.
      2. Doručenie objednávky zo strany Objednávateľa je návrhom na uzavretie čiastkovej zmluvy v zmysle tejto Zmluvy a potvrdenie objednávky zo strany Zhotoviteľa je akceptáciou tohto návrhu. Zhotoviteľ je povinný každú objednávku Objednávateľa, doručenú aspoň 15 (pätnásť) dní pred požadovaným termínom začatia výkonu plnenia Zhotoviteľom potvrdiť, ak sa zmluvné strany nedohodnú inak. Nepotvrdenie objednávky vyhotovenej a doručenej v súlade s podmienkami stanovenými touto Zmluvou alebo nedoručenie potvrdenej objednávky Objednávateľovi v súlade s podmienkami stanovenými touto Zmluvou sa považuje za podstatné porušenie zmluvných povinností Zhotoviteľa.
      3. Zhotoviteľ objednávku doručenú v listinnej podobe na adresu jeho sídla (poštou, kuriérom, prípadne osobne) potvrdí svojim podpisom a uvedie dátum a meno oprávnenej osoby. Zhotoviteľ sa zaväzuje potvrdenú objednávku doručiť Objednávateľovi bezodkladne, najneskôr však do troch (3) pracovných dní odo dňa doručenia objednávky Objednávateľa Zhotoviteľovi.
      4. Objednávku Objednávateľa doručenú Zhotoviteľovi v elektronickej forme je Zhotoviteľ povinný potvrdiť rovnakým spôsobom ako je uvedený v bode 1.7.5. tohto článku Zmluvy, pričom potvrdenú objednávku je povinný naskenovať vo formáte PDF (prípadne v inom všeobecne dostupnom grafickom formáte – napr. jpg a pod.) a doručiť Objednávateľovi bezodkladne, najneskôr však do troch (3) pracovných dní odo dňa jej zaslania elektronicky (emailom) na emailovú adresu Objednávateľa uvedenú v bode 1.7.7. tohto článku Zmluvy.
      5. Zmluvné strany si dohodli pre účely doručovania a uzatvárania čiastkových zmlúv podľa ustanovení tohto článku Zmluvy nasledovné oprávnené osoby:

Oprávnená osoba Objednávateľa:

Meno a priezvisko e-mail kontakt

Oprávnená osoba Zhotoviteľa:

Meno a priezvisko e-mail kontakt

* + 1. V prípade zmeny oprávnenej osoby a/alebo adresy určenej pre zasielanie objednávok a/alebo uzatváranie čiastkových zmlúv je zmluvná strana, na strane ktorej k uvedenej zmene došlo, povinná o tejto zmene bezodkladne písomne informovať druhú zmluvnú stranu. V prípade zmeny týchto údajov nie je nutné uzatvárať dodatok k tejto Zmluve a postačuje informácia zaslaná druhej zmluvnej strane podľa predchádzajúcej vety.
    2. Zmluvné strany sa dohodli, že za doručenú písomnosť podľa tohto článku zmluvy sa považuje aj písomnosť doručená poštou, kuriérom, osobne prípadne elektronickou formou (e-mailom).
    3. Čiastková zmluva sa považuje za uzavretú okamihom doručenia akceptovanej objednávky (čiastkovej zmluvy) Objednávateľovi.

**Článok VI.**

**CENA**

1. Zmluvné strany sa dohodli na cene za Dielo podľa článku I. bod 2. Zmluvy vo výške .................. EUR bez DPH (slovom ...................... eur bez DPH), ktorej podrobná špecifikácia je uvedená v Prílohe č. 2 Zmluvy (ďalej len „**Zmluvná cena**“).
2. Zmluvná cena je stanovená dohodou Zmluvných strán a zahŕňa všetky náklady Zhotoviteľa spojené s plnením jeho záväzkov vyplývajúcich z tejto Zmluvy.
3. K Zmluvnej cene bude uplatnená DPH v zmysle platných právnych predpisov.

**Článok VII.**

**PLATOBNÉ PODMIENKY**

1. Objednávateľ uhradí Zmluvnú cenu prevodným príkazom, bez preddavkov, po častiach na základe čiastkových faktúr vystavených Zhotoviteľom na Objednávateľa po riadnom vykonaní a prevzatí jednotlivých častí Diela alebo plnení predmetu Zmluvy v termínoch podľa článku III. a spôsobom podľa článku XIII. Zmluvy nasledovne:
2. 20% zo Zmluvnej ceny po prevzatí časti Diela podľa článku III., bod 2.1. Zmluvy;
3. 10% zo Zmluvnej ceny po začatí Testovacej prevádzky - časť Funkčné testovanie podľa článku III., bod 2.2.1. písm. a) Zmluvy;
4. 30% zo Zmluvnej ceny po ukončení Testovacej prevádzky - časť Funkčné testovanie podľa článku III., bod 2.2.1. písm. b) Zmluvy;
5. 10% zo Zmluvnej ceny po ukončení Testovacej prevádzky - časť Akceptačné testovanie poľa článku III. bod 2.2.2. Zmluvy;
6. 10% zo Zmluvnej ceny po nasadení Nového systému do Produkčnej prevádzky podľa článku IV., bod 2.7. Zmluvy;
7. 20% zo Zmluvnej ceny po ukončení Post-implementačnej podpory Diela podľa článku IV. bod 3 Zmluvy;
8. Zhotoviteľ je povinný osobitne vyčísliť hodnotu školení, ak budú predmetom ktorejkoľvek čiastkovej faktúry vystavenej v zmysle bodu 1 tohto článku.
9. V prípade Custom softvéru a Podporného softvéru Zhotoviteľa, Zhotoviteľ je povinný uviesť na príslušnej faktúre aj presný názov Custom softvéru a Podporného softvéru (podľa názvoslovia výrobcu), jeho verziu, release, jazykovú mutáciu a počet poskytnutých licencií a jeho cenu, resp. cenu za licencie. Zároveň je Zhotoviteľ povinný poskytnúť Objednávateľovi na jeho žiadosť aj vyjadrenie k dodávanému softvéru pre účely aplikácie prípadnej zrážky dane v zmysle platných predpisov, najmä špecifikáciu dodania štandardných softvérových produktov a dodania softvérových produktov vyvíjaných osobitne pre účely tejto Zmluvy.
10. Súčasťou každej faktúry bude príslušný preberací protokol v zmysle článku XIII. bod 5. Zmluvy, potvrdený oprávnenými osobami Objednávateľa a Zhotoviteľa (ak Zmluva nestanovuje inak) a s uvedením dátumu prevzatia príslušného plnenia podľa bodu 1. písm. a) – f) tohto článku.
11. Dohodnutá lehota splatnosti faktúr je 60 (šesťdesiat) dní odo dňa doručenia faktúr druhej zmluvnej strane, pričom za deň splnenia peňažného záväzku sa považuje deň odpísania dlžnej sumy z účtu dlžníka v prospech účtu veriteľa. Pokiaľ posledný deň lehoty splatnosti pripadne na deň pracovného voľna, pokoja alebo sviatok v Slovenskej republike, ako deň splnenia peňažného záväzku bude zmluvnou stranou za rovnako dohodnutých cenových a platobných podmienok akceptovaný nasledujúci prvý pracovný deň.
12. Faktúry budú vystavené v mene EURO a úhrada záväzkov oboch zmluvných strán bude vykonaná v mene EURO.
13. Zmluvné strany postupujú pri vysporiadaní svojich daňových povinností podľa platných a účinných právnych predpisov štátu, v ktorom sú rezidentmi a v súlade s medzinárodnými právnymi normami. Možnosť prevziať daňové povinnosti za druhú zmluvnú stranu je vylúčená.
14. Ak Zhotoviteľ nie je rezidentom Slovenskej republiky, je povinný predložiť Objednávateľovi úradne overené potvrdenie daňového (finančného) úradu o daňovom domicile (rezidencii), najneskôr do 10 (desať) dní odo dňa uzavretia Zmluvy, ak tak neurobil pri uzavretí Zmluvy. Pokiaľ úhrada v zmysle Zmluvy má byť vykonaná pred uplynutím lehoty 10 (desať) dní odo dňa uzatvorenia Zmluvy, potvrdenie je Zhotoviteľ povinný predložiť k uzatvoreniu Zmluvy, najneskôr k dátumu prvej platby.
15. Ak Zhotoviteľ nie je rezidentom Slovenskej republiky, je povinný predložiť čestné prehlásenie v ktorom vyhlási nasledovné skutočnosti:

* či má alebo nemá na území Slovenskej republiky stálu prevádzkareň v zmysle právnych predpisov platných v Slovenskej republike, resp. príslušnej zmluvy o zamedzení dvojitého zdanenia (ďalej len “medzinárodná zmluva“),
* či činnosti, ktoré sú predmetom Zmluvy, vykonáva prostredníctvom tejto stálej prevádzkarne, resp. ak je predmetom Zmluvy dodanie softvéru alebo licencií, v čestnom prehlásení uvedie kto je skutočným vlastníkom softvéru/licencií,
* či mu na základe Zmluvy môže vzniknúť na území Slovenskej republiky stála prevádzkareň alebo daňová povinnosť zamestnancov alebo osôb pre neho pracujúcich na území Slovenskej republiky v zmysle právnych predpisov platných v Slovenskej republike a medzinárodnej zmluvy.

Toto čestné prehlásenie je Zhotoviteľ povinný predložiť Objednávateľovi najneskôr pri uzavretí Zmluvy. Ak Zhotoviteľovi vznikne na území Slovenskej republiky stála prevádzkareň po uzavretí Zmluvy, je povinný o tejto skutočnosti bezodkladne písomne informovať Objednávateľa.

1. Ak Zhotoviteľ nie je rezidentom Slovenskej republiky ale bude realizovať predmet Zmluvy prostredníctvom svojej organizačnej zložky umiestnenej na území Slovenskej republiky, je povinný predložiť Objednávateľovi pri uzavretí Zmluvy, najneskôr do 10 (desať) dní odo dňa uzavretia Zmluvy, úradne overenú kópiu výpisu z obchodného registra tejto organizačnej zložky, nie staršieho ako 3 (tri) mesiace.
2. Ak Zhotoviteľ je rezidentom členského štátu Európskej únie alebo je rezidentom štátu tvoriaceho Európsky hospodársky priestor a má na území Slovenskej republiky organizačnú zložku alebo stálu prevádzkareň, je povinný pri uzavretí Zmluvy alebo najneskôr do 10 (desať) dní odo dňa uzavretia Zmluvy predložiť Objednávateľovi prehlásenie, že podlieha zdaneniu na území tohto členského štátu Európskej únie alebo štátu tvoriaceho Európsky hospodársky priestor z príjmov zo zdroja na území, ako aj mimo územia tohto členského štátu Európskej únie alebo štátu tvoriaceho Európsky hospodársky priestor, pričom Zhotoviteľ nie je považovaný na území Slovenskej republiky za daňovníka s neobmedzenou daňovou povinnosťou. Zhotoviteľ je povinný predložiť Objednávateľovi aj potvrdenie/ úradne overené rozhodnutie vydané príslušným správcom dane na území SR o platení preddavkov na daň z príjmov právnických osôb.
3. Ak má Zhotoviteľ, ktorý nie je rezidentom členského štátu Európskej únie alebo rezidentom štátu tvoriaceho Európsky hospodársky priestor, na území Slovenskej republiky organizačnú zložku alebo stálu prevádzkareň a nepredloží rozhodnutie príslušného správcu dane o platení preddavkov na daň z príjmov podľa bodu 11 tohto článku, v takom prípade Objednávateľ zrazí z platieb príslušnú sumu na zabezpečenie dane v súlade so zákonom o dani z príjmu platným a účinným v Slovenskej republike, resp. v súlade s medzinárodnou zmluvou, ktorá má prednosť pred týmto zákonom, a to v deň úhrady.
4. V prípade Zhotoviteľa, ktorý nie je rezidentom členského štátu Európskej únie alebo rezidentom štátu tvoriaceho Európsky hospodársky priestor, je Objednávateľ oprávnený zraziť z platieb príslušnú sumu na zabezpečenie dane v súlade so zákonom o dani z príjmov platným a účinným v Slovenskej republike, resp. v súlade s medzinárodnou zmluvou, ktorá má prednosť pred týmto zákonom.
5. Ak Zhotoviteľovi po podpise Zmluvy vznikne na území Slovenskej republiky stála prevádzkareň, pričom o tejto skutočnosti neinformuje Objednávateľa, Zhotoviteľ vyhlasuje a zároveň sa zaväzuje nahradiť Objednávateľovi zabezpečenie dane, pokuty a úroky, ktoré môžu Objednávateľovi vzniknúť v dôsledku nesplnenia oznamovacej povinnosti Objednávateľa podľa platných právnych predpisov v Slovenskej republike, v dôsledku nezrazenia preddavku na zabezpečenie dane, kde takéto nezrazenie vyplynulo z porušenia oznamovacej alebo inej povinnosti Zhotoviteľa voči Objednávateľovi, Objednávateľ môže požadovať vyššie uvedenú náhradu najskôr v deň doručenia platobného výmeru alebo rozhodnutia vydaného príslušným správcom dane adresovaného Objednávateľovi.
6. V prípade, že Zhotoviteľ je na území Slovenskej republiky registrovaným platiteľom DPH, predloží Objednávateľovi aj úradné osvedčenie o registrácii za platiteľa DPH s aktuálnym dátumom vydania. V prípade, že Zhotoviteľ je registrovaným platiteľom DPH v inom členskom štáte Európskej únie a predmet Zmluvy bude vykonávať ako platiteľ DPH registrovaný k DPH v inom členskom štáte Európskej únie (príslušný členský štát Európskej únie mu pridelil IČ DPH), je rovnako povinný predložiť Objednávateľovi úradne overenú kópiu osvedčenia o registrácii za platiteľa DPH v krajine, ktorá ho za platiteľa k DPH zaregistrovala (ktorá mu pridelila IČ DPH, pod ktorým vykonáva predmet Zmluvy).
7. V prípade, že Zhotoviteľ bude realizovať predmet Zmluvy prostredníctvom svojej organizačnej zložky umiestnenej na území Slovenskej republiky alebo stálej prevádzkarne definovanej pre účely DPH v zmysle platných právnych predpisov, pričom táto organizačná zložka alebo stála prevádzkareň je platiteľom DPH v Slovenskej republike, Zhotoviteľ je povinný predložiť Objednávateľovi aj úradne overenú kópiu osvedčenia o registrácii za platiteľa DPH s aktuálnym dátumom overenia a na vyžiadanie Objednávateľa aj potrebné čestné prehlásenia k správnemu uplatneniu odvodu/ uplatneniu práva na odpočítanie DPH.
8. Ak z akéhokoľvek dôvodu správca dane vráti Zhotoviteľovi zrazený a odvedený preddavok na zabezpečenie dane alebo zrážku dane prostredníctvom platiteľa dane, t.j. prostredníctvom Objednávateľa, bude táto suma dane poukázaná na účet Zhotoviteľa vo výške a v mene uvedenej v rozhodnutí príslušného správcu dane, maximálne však do výšky zrazenej dane v cudzej mene.
9. Zmluvné strany sa zaväzujú akceptovať akékoľvek legislatívne zmeny v právnom poriadku Slovenskej republiky, vrátane zmien v daňových zákonoch, ktoré sa dotknú Zmluvy a budú rešpektovať ich aplikáciu počas doby ich platnosti. Zhotoviteľ sa zaväzuje akúkoľvek zmenu vo svojom vzťahu k daňovým povinnostiam voči Slovenskej republike ihneď konzultovať s Objednávateľom a na vyžiadanie predloží Objednávateľovi všetky podklady potrebné pre riadne vysporiadanie svojich daňových povinností. Ak Zhotoviteľ poskytne Objednávateľovi nepravdivé vyhlásenia alebo ho inak uvedie do omylu, zaväzuje sa Zhotoviteľ nahradiť Objednávateľovi zrážku dane, zabezpečenie dane, DPH, pokuty a úroky, ktoré vzniknú Objednávateľovi v dôsledku vyššie uvedeného konania Zhotoviteľa. Objednávateľ môže požadovať vyššie uvedenú náhradu najskôr v deň doručenia platobného výmeru alebo rozhodnutia vydaného príslušným správcom dane adresovaného Objednávateľovi.
10. Zhotoviteľ zodpovedá Objednávateľovi za škodu, ktorá mu vznikne tým, že Zhotoviteľ nesprávne použije režim prenesenia daňovej povinnosti na Objednávateľa namiesto uplatnenia dane na výstupe a naopak. Za takúto škodu bude považovaná okrem iného aj pokuta, úrok z omeškania a dodatočne vyrubená DPH zo strany príslušného správcu dane.
11. V prípade, že Zhotoviteľ je registrovaným platiteľom DPH na území Slovenskej republiky a rozhodne sa pre osobitnú úpravu uplatňovania dane na základe prijatia platby za dodanie tovaru alebo služby (ďalej len “osobitná úprava“), je povinný o tejto skutočnosti písomne informovať Objednávateľa najneskôr do konca kalendárneho mesiaca, v ktorom začal uplatňovať osobitnú úpravu. Rovnako v prípade, ak Zhotoviteľ skončí uplatňovanie osobitnej úpravy, je povinný písomne oznámiť túto skutočnosť Objednávateľovi najneskôr do 5 (piatich) dní od konca zdaňovacieho obdobia, v ktorom uplatňovanie osobitnej úpravy skončil.
12. V prípade, ak Zhotoviteľ je platiteľom dane z pridanej hodnoty v Slovenskej republike vrátane zahraničnej osoby, ktorá má na území Slovenskej republiky stálu prevádzkareň registrovanú pre daň z pridanej hodnoty a fakturácia za predmet Zmluvy je vystavená pod identifikačným číslom DPH prideleným stálej prevádzkarni v Slovenskej republike, Zhotoviteľ týmto vyhlasuje, že:
13. ku dňu podpisu Zmluvy neexistujú dôvody, na základe ktorých by Objednávateľ mal alebo mohol byť ručiteľom za daňovú povinnosť Zhotoviteľa vzniknutú z DPH, ktorú Zhotoviteľ Objednávateľovi vyúčtoval alebo vyúčtuje k cene podľa Zmluvy, podľa ustanovení § 69 ods. 14 v nadväznosti na § 69b zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“);
14. v prípade, ak mu tak ukladá zákon o DPH, podá k DPH riadne daňové priznanie a v prípade vzniku povinnosti zaplatiť DPH túto v dohodnutom termíne splatnosti odvedie miestne príslušnému správcovi dane;
15. v prípade, ak mu zákon o DPH ukladá zaplatiť DPH, nemá akýkoľvek úmysel nezaplatiť DPH vzťahujúcu sa k predmetu plnenia podľa Zmluvy, alebo úmysel krátiť túto DPH, či prípadne vylákať daňovú výhodu, a nemá úmysel dostať sa do postavenia, kedy túto DPH nebude môcť zaplatiť;
16. Objednávateľ je oprávnený v prípade, že Zhotoviteľ písomne nepotvrdí Objednávateľovi v čase vzniku daňovej povinnosti, že Objednávateľovi nevzniká povinnosť ručenia za DPH v zmysle § 69 ods. 14 zákona o DPH v zmysle vyššie uvedeného ustanovenia pozdržať úhradu sumy vo výške DPH z každej príslušnej faktúry vystavenej Zhotoviteľom, s čím Zhotoviteľ výslovne súhlasí.
17. Pre účely tejto Zmluvy sa bude považovať za dátum splnenia finančného záväzku dátum, keď bude dlžná suma odpísaná z účtu dlžníka. Pokiaľ posledný deň lehoty splatnosti pripadne podľa slovenského kalendára na deň pracovného voľna, pokoja alebo sviatok, ako deň splnenia peňažného záväzku bude Zmluvnou stranou za rovnako dohodnutých cenových a platobných podmienok akceptovaný nasledujúci prvý pracovný deň.
18. Faktúry musia obsahovať všetky náležitosti v zmysle platných právnych predpisov a súčasne nasledovné:

* označenie, že ide o faktúru;
* poradové číslo faktúry;
* názov Zhotoviteľa, adresu jeho sídla, miesta podnikania alebo prevádzkarne, alebo adresu miesta, kde sa Zhotoviteľ obvykle zdržiava;
* názov Objednávateľa, adresu jeho sídla, miesta podnikania, prevádzkarne;
* IČO, DIČ, identifikačné číslo pre daň (IČ DPH) oboch Zmluvných strán;
* miesto registrácie Zhotoviteľa a číslo dokumentu, podľa ktorého k registrácii došlo;
* číslo objednávky Objednávateľa a/alebo Zmluvy s uvedením ich označenia a dátumu vyhotovenia objednávky alebo uzavretia Zmluvy;
* dátum vyhotovenia faktúry;
* dátum, keď bola služba dodaná, alebo dátum, keď bola platba prijatá (ak bola platba prijatá predtým, ako je poskytovanie služby skončené), ak tento dátum možno určiť a ak sa odlišuje od dátumu vyhotovenia faktúry;
* v prípade, že ide o trojstranný obchod, treba na takúto skutočnosť uviesť odkaz vo faktúre;
* rozsah a druh dodanej služby;
* termín splatnosti faktúry;
* variabilný symbol;
* konštantný symbol;
* bankové spojenie Zhotoviteľa vo forme IBAN a BIC (resp. v inej forme, ak sa v krajine banky príjemcu nepoužíva IBAN);
* spôsob platby: príkaz na úhradu;
* sadzba DPH alebo údaj o oslobodení od DPH, pri oslobodení od DPH sa uvedie odkaz na ustanovenie príslušného zákona alebo smernice Rady 2006/112/ES z 28 novembra 2006 o spoločnom systéme dane z pridanej hodnoty v platnom znení alebo slovná informácia "dodanie je oslobodené od dane";
* výška DPH spolu v eurách, ktorá sa má zaplatiť;
* základ DPH pre každú sadzbu dane, jednotková cena bez DPH a zľavy a rabaty, ak nie sú obsiahnuté v jednotkovej cene;
* odpočet uhradených záloh;
* suma k úhrade;
* miesto výkonu prác;
* meno, podpis a telefonické spojenie zodpovedného zamestnanca vystavovateľa faktúry;
* odtlačok pečiatky vystavovateľa faktúry;
* slovná informácia "vyhotovenie faktúry Zhotoviteľom", ak Zhotoviteľ, ktorý je príjemcom služby, vyhotovuje faktúru podľa platných právnych predpisov;
* slovná informácia "prenesenie daňovej povinnosti", ak osobou povinnou platiť DPH je Objednávateľ;
* údaje o dodanom novom dopravnom prostriedku podľa platných právnych predpisov;
* slovná informácia "úprava zdaňovania prirážky - použitý tovar" a to v závislosti od tovaru, pri ktorom sa uplatní osobitná úprava podľa platných právnych predpisov.

# Článok VIII.

# PRÁVA A POVINNOSTI ZMLUVNÝCH STRÁN

* 1. **Práva a povinnosti Objednávateľa**
  2. Objednávateľ sa zaväzuje poskytnúť Zhotoviteľovi spolupôsobenie, riadnu a včasnú súčinnosť potrebnú pre riadne vykonanie Diela podľa  Zmluvy a  Schváleného KNR, vrátane zabezpečenia potrebnej súčinnosti tretích osôb a subjektov na strane Objednávateľa. Pri neposkytnutí takejto súčinnosti Objednávateľom riadne a včas, predlžuje sa termín ukončenia a odovzdania Diela alebo časti Diela o nevyhnutne potrebný čas;
  3. Objednávateľ je povinný umožniť Zhotoviteľovi prístup na miesto plnenia Zmluvy. Zhotoviteľ sa zaväzuje, že pri plnení Zmluvy nebude zasahovať do prevádzkovej činnosti Objednávateľa;
  4. Objednávateľ (alebo ním poverená osoba) je oprávnený zúčastňovať sa pri činnostiach súvisiacich s poskytovaním služieb, najmä pri vývoji, programovaní, príprave na odovzdanie a testovaní v priestoroch Zhotoviteľa. Termín prítomnosti Objednávateľa pri uvedených činnostiach bude vopred dohodnutý medzi zmluvnými stranami postupom podľa článku IX. Zmluvy.

* 1. **Práva a povinnosti Zhotoviteľa**
  2. Zhotoviteľ je povinný plniť predmet tejto Zmluvy a vykonať Dielo na svoje náklady a na svoje nebezpečenstvo;
  3. Zhotoviteľ je povinný plniť predmet Zmluvy a vykonať Dielo s vynaložením odbornej starostlivosti, tak aby bol splnený účel Zmluvy;
  4. Zhotoviteľ je oprávnený poveriť plnením alebo vykonaním časti Diela podľa Zmluvy jedného alebo viacerých subdodávateľov. V takomto prípade je Zhotoviteľ povinný zabezpečiť písomný súhlas Objednávateľa podľa článku X. Zmluvy;
  5. Zhotoviteľ je zároveň povinný pri plnení Zmluvy dodržiavať:

1. všeobecné záväzné právne predpisy Slovenskej republiky;
2. príslušné technické predpisy a/alebo technické normy a/alebo iné relevantné technické pravidlá;
3. interné normy, predpisy, smernice a príkazy, vydané Objednávateľom, ktoré upravujú činnosti tvoriace predmet Zmluvy, za podmienky, že bol s nimi Zhotoviteľ preukázateľne oboznámený.
   1. Zhotoviteľ je povinný dodržiavať a zohľadňovať predpisy uvedené v bode 2.4. tohto článku, vždy v ich aktuálnom znení. V prípade predpisov uvedených v bode 2.4. písm. c) Objednávateľ preukázateľne informuje Zhotoviteľa o zmenách týchto predpisov.
   2. Zhotoviteľ sa zaväzuje v priebehu plnenia predmetu Zmluvy umožniť Objednávateľovi kontrolu tohto plnenia / jednotlivých častí Diela alebo realizačných výstupov.
   3. Zhotoviteľ je povinný včas a bez zbytočného odkladu informovať Objednávateľa o všetkých dôležitých skutočnostiach súvisiacich s plnením predmetu Zmluvy, ktoré môžu ohroziť alebo obmedziť plnenie predmetu Zmluvy zo strany Zhotoviteľa, prípadne spôsobiť omeškanie plnenia predmetu Zmluvy Zhotoviteľom.
   4. Zhotoviteľ je povinný:
4. oznámiť Objednávateľovi minimálne 10 (desať) pracovných dní pred ukončením Testovacej prevádzky – časť Akceptačné testovanie termín, kedy Objednávateľ môže pristúpiť ku skenovaniu Testovacieho prostredia Nového systému;
5. ak skenovanie identifikuje softvér (SW), ktorý nie je súčasťou zoznamu Podporného softvéru Zhotoviteľa v zmysle Prílohy č. 9 Zmluvy, Zhotoviteľ je povinný predmetný zoznam Podporného softvéru Zhotoviteľa bezodkladne doplniť;
6. predložiť zoznam Podporného softvéru Zhotoviteľa s uvedením údajov podľa článku VII. bod 3 Zmluvy, ako súčasť preberacieho protokolu o prevzatí príslušného plnenia alebo časti Diela a čiastkovej faktúry, vrátane poskytnutia informácie o licenčných podmienkach používania SW produktu a o stanovenom licenčnom modely (per device, per user, per server, per processor, per core, ...).
   1. Zhotoviteľ má právo:
7. otestovať skenovací softvér Objednávateľa na skenovanie Testovacieho prostredia Nového systému pred realizáciou skenovania, prostredníctvom skúšobných verzií, ktoré sú na webovej stránke výrobcu skenovacieho softvér Audit Pro;
8. zúčastniť sa procesu skenovania.
   1. Zmluvné strany sa dohodli, že ak jedna zo zmluvných strán bude mať vedomosť o akejkoľvek skutočnosti alebo okolnosti, ktorá by mohla mať priamo alebo nepriamo vplyv na plnenie predmetu Zmluvy, je táto zmluvná strana povinná bez zbytočného odkladu o tejto skutočnosti alebo okolnosti informovať druhú zmluvnú stranu.
   2. Zmluvné strany sa dohodli, že zneškodnenie odpadov vznikajúcich pri plnení tejto Zmluvy je povinný zabezpečiť Objednávateľ.

# Článok IX.

**PROJEKTOVÉ RIADENIE**

1. Plnenie predmetu Zmluvy a realizácia Diela bude organizovaná v projektovom režime.
2. **Projektový tím**
   1. Za účelom riadneho vykonania Diela sa zmluvné strany dohodli, že každá zmluvná strana si zriadi svoj vlastný projektový tím.
   2. Zhotoviteľ zabezpečí svoje plnenie povinností najmä prostredníctvom nasledovných osôb, ktoré sú kľúčovými členmi projektového tímu Zhotoviteľa:

* Manažér projektu Zhotoviteľa:..................................
* Architekt: ..................................
* Analytik senior: ..................................
* Analytik junior: ..................................
  1. Zhotoviteľ môže zmeniť svoj projektový tím len v odôvodnených prípadoch s predchádzajúcim písomným súhlasom Objednávateľa, ktorý nebude bezdôvodne odopretý. Kľúčových členov projektového tímu uvedených v bode 2.2. tohto článku môže Zhotoviteľ nahradiť iba osobami, ktoré spĺňajú minimálne požiadavky Objednávateľa na vzdelanie, odbornú prax a odbornú kvalifikáciu, uvedené ako podmienky účasti v Súťažných podkladoch v rámci postupu zadávania zákazky, ktorá je predmetom tejto Zmluvy (t.j. rokovacieho konania so zverejnením ev.č. 20-0177-RKSZ predmet zákazky: Dodávka, implementácia a podpora obchodného informačného systému, vyhlásenej zverejnením oznámenia o vyhlásení verejného obstarávania v Úradnom vestníku Európskej únie č. S230 dňa 25.11.2020 pod číslom 2020/S 230-568119 a vo Vestníku verejného obstarávania č. 250/2020 pod číslom 43800 – MRS dňa 26.11.2020).
  2. Manažér projektu Zhotoviteľa bude oprávnený najmä:

1. koordinovať činnosť projektového tímu Zhotoviteľa;
2. podpisovať príslušné protokoly a zápisnice podľa tejto Zmluvy vo vzťahu k odovzdaniu a prevzatiu jednotlivých plnení podľa Zmluvy;
3. vykonávať ďalšie úlohy určené mu Zmluvou, vrátane jej príloh.
   1. Manažér projektu Objednávateľa bude oprávnený najmä:
   2. zabezpečovať súčinnosť Objednávateľa a tretích strán pri plnení Zmluvy;
   3. koordinovať činnosť projektového tímu Objednávateľa;
   4. podpisovať príslušné protokoly a zápisnice podľa tejto Zmluvy vo vzťahu k odovzdaniu a prevzatiu jednotlivých plnení podľa Zmluvy;
   5. vykonávať ďalšie úlohy určené mu Zmluvou, vrátane jej príloh.
4. **Pracovné stretnutia**
   1. Zmluvné strany sa dohodli na úvodnom stretnutí (ďalej len „Kick-off Meeting“) určených Manažérov projektu oboch zmluvných strán, ktoré sa uskutoční do 5 (päť) pracovných dní od uzavretia Zmluvy. Kick-off Meeting má povinnosť zvolať Manažér projektu za Zhotoviteľa. Manažéri projektu oboch zmluvných strán si dohodnú spôsob komunikácie a súčinnosti v projekte na Kick-off Meeting-u.
   2. Kontaktnou osobou za Objednávateľa pre zorganizovanie Kick-off Meeting-u Zhotoviteľom bude: .........
   3. Obe zmluvné strany sú povinné zabezpečiť primeranú účasť jednotlivých členov svojho projektového tímu na Kick-off Meeting-u, ako aj na ostatných pracovných stretnutiach.
5. **Správa o postupe plnenia Zmluvy**
   1. Zhotoviteľ podáva Objednávateľovi písomné správy o priebehu a postupe plnenia Diela a/alebo Zmluvy prostredníctvom Manažérov projektu určených za obe zmluvné strany, a to najmenej raz za týždeň, pričom postačuje forma elektronickej správy (e-mail) zaslanej z e-mailovej adresy Manažéra projektu Zhotoviteľa doručenej na e-mailovú adresu Manažéra projektu Objednávateľa: ......................
   2. V správach sa uvedie najmä:

* aktuálny stav plnenia Zmluvy;
* riziká postupu prác a návrhy nápravných opatrení na ich efektívnu elimináciu;
* v prípade, ak dôjde k akýmkoľvek odchýlkam od detailného harmonogramu plnenia Zmluvy podľa článku III. bod 4 Zmluvy, Zhotoviteľ tieto kvantifikuje, písomne vysvetlí, uvedie opatrenia potrebné na ich elimináciu a posúdi možné dôsledky a následne takúto informáciu bez zbytočného odkladu predloží Objednávateľovi na posúdenie;
* otvorené body (ak také sú);
* ďalšie podstatné informácie podľa uváženia;

1. **Porady**

Pre zabezpečenie úspešného a časovo presného plnenia Zmluvy sa počas plnenia Zmluvy uskutočnia pracovné porady medzi Zmluvnými stranami s periodicitou najmenej 1 krát (jedenkrát) za mesiac, ak sa zmluvné strany nedohodnú inak. Z porád sa vyhotovuje zápis, ktorý musí byť písomne odsúhlasený Manažérom projektu Zhotoviteľa a Manažérom projektu Objednávateľa. Porady zvoláva a za vyhotovenie zápisu zodpovedá Manažér projektu Zhotoviteľa. Podpisom zápisu z porady Manažérmi projektu oboch zmluvných strán sa zápis stáva pre obe zmluvné strany záväzný.

1. **Komunikácia**

Komunikačným jazykom na spoločných poradách a stretnutiach bude slovenský jazyk alebo český jazyk a zápis bude vyhotovený a doručený v slovenskom jazyku alebo v českom jazyku.

Členovia projektového tímu Zhotoviteľa musia plynule komunikovať v slovenskom jazyku alebo v českom jazyku slovom aj písmom. V prípade, že členovia projektového tímu, uvedené nespĺňajú, Zhotoviteľ zabezpečí tlmočníka z/do slovenského alebo českého jazyka počas celej doby realizácie Diela/Zmluvy.

# Článok X.

# SUBDODÁVATEĽ

1. Zhotoviteľ môže vykonať niektoré činnosti a/alebo dodať niektoré dodávky podľa Zmluvy aj prostredníctvom Subdodávateľa, avšak len s predchádzajúcim písomným súhlasom Objednávateľa. Zmluvné strany však vylučujú možnosť, aby Zhotoviteľ vykonal celé Dielo prostredníctvom jedného alebo viacerých subdodávateľov.
2. Zhotoviteľ je pri plnení tejto Zmluvy oprávnený využiť bez predchádzajúceho súhlasu Objednávateľa len subdodávateľov, ktorí sú uvedení v Prílohe č. 3 Zmluvy, a to len na dodanie alebo poskytnutie tam uvedených príslušných plnení. Zhotoviteľ preukázal spôsobilosť týchto subdodávateľov na poskytovanie príslušných plnení pred uzavretím Zmluvy, v rámci postupu zadávania zákazky, na základe ktorého bola uzavretá táto Zmluva.
3. Ak má Zhotoviteľ v úmysle dodať alebo poskytnúť akékoľvek plnenie podľa tejto Zmluvy prostredníctvom Subdodávateľa, ktorý:
4. nie je uvedený v Prílohe č. 3 k Zmluve, alebo
5. je uvedený v Prílohe č. 3 k Zmluve, ale Zhotoviteľ ho má v úmysle využiť na poskytnutie iných plnení, ako sú uvedené v Prílohe č. 3 k Zmluve,

je Zhotoviteľ povinný požiadať Objednávateľa o súhlas s využitím takéhoto subdodávateľa dostatočne vopred, najneskôr však 30 (tridsať) dní pred začiatkom poskytovania príslušného plnenia. Objednávateľ má právo žiadosť Zhotoviteľa podľa tohto bodu odmietnuť a neodsúhlasiť navrhnutého subdodávateľa s uvedením objektívneho dôvodu odmietnutia.

1. Na žiadosť Objednávateľa je Zhotoviteľ povinný bezodkladne, najneskôr však do 5 (päť) pracovných dní od prijatia príslušnej písomnej požiadavky Objednávateľa, preukázať spôsobilosť subdodávateľa na vykonávanie príslušných činností v rovnakom rozsahu a rovnakým spôsobom, akým Objednávateľ vyžadoval preukázanie spôsobilosti subdodávateľov v rámci postupu zadávania zákazky, na základe ktorého bola uzavretá táto Zmluva.
2. Zhotoviteľ zodpovedá Objednávateľovi za plnenia dodané alebo poskytnuté subdodávateľmi. Akékoľvek relevantné povinnosti týkajúce sa Zhotoviteľa podľa tejto Zmluvy sa rovnako týkajú aj príslušného subdodávateľa. Právo Objednávateľa na odsúhlasenie subdodávateľa nezbavuje Zhotoviteľa zodpovednosti za kvalitu Diela a jednotlivých plnení podľa Zmluvy, ako aj za škody spôsobené Objednávateľovi.

**Článok XI.**

**VŠEOBECNÉ USTANOVENIA**

1. **Postup riešenia otvorených otázok**

## Riešenie akýchkoľvek otázok alebo problémov súvisiacich s vykonaním Diela alebo plnením Zmluvy je príslušná zmluvná strana povinná najprv oznámiť Manažérovi projektu druhej zmluvnej strany vo forme písomnej správy, ktorí pri riešení postupujú v súlade s článkom IX. Zmluvy.

## Každé rozhodnutie prijaté v súvislosti s riešením otvorených otázok alebo problémov podľa tohto článku bude zdokumentované vo forme písomného protokolu podpísaného Manažérmi projektu oboch zmluvných strán.

1. **Vlastnícke právo a nebezpečenstvo škody na Diele**

Vlastnícke právo a nebezpečenstvo škody ku všetkým hmotným plneniam Diela vytvoreným a/alebo dodaným na základe tejto Zmluvy prechádza na Objednávateľa odovzdaním a prevzatím Diela alebo jeho časti na základe Preberacieho konania a uhradením ceny za Dielo alebo časť Diela. Pre vylúčenie pochybností toto neplatí pre tie časti Diela, ktoré sú Autorským dielom, na ktoré sa vzťahujú licenčné podmienky podľa bodu 4. tohto článku Zmluvy.

1. **Ochrana dôverných informácií a osobných údajov**

# Zmluvné strany sú si vedomé toho, že v rámci plnenia tejto Zmluvy môžu oni alebo ich zamestnanci či zmluvní partneri, získať vedomou činnosťou druhej Zmluvnej strany alebo jej opomenutím prístup k dôverným informáciám tejto druhej Zmluvnej strany.

# Za účelom ochrany dôverných informácií, ktoré budú medzi Zmluvnými stranami v rámci plnenia predmetu tejto Zmluvy poskytnuté a/alebo sprístupnené, Zmluvné strany sa zaväzujú uzavrieť Dohodu o zachovaní mlčanlivosti, a to podľa vzoru uvedeného v Prílohe č. 7 tejto Zmluvy. Vzhľadom k tomu, že realizácia spolupráce medzi Objednávateľom a Zhotoviteľom podľa tejto Zmluvy vyžaduje spracúvanie osobných údajov dotknutých osôb Objednávateľa Zhotoviteľom ktorý tak bude vystupovať v postavení sprostredkovateľa v zmysle čl. 4 ods. 8 Nariadenia Európskeho parlamentu a Rady (EÚ) 2016/679 z. 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov s § 5 písm. p) zákona č. 18/2018 Z. z. o ochrane osobných údajov a o zmene a doplnené niektorých zákonov, zmluvné strany sa v súlade s vyššie uvedenou platnou európskou a národnou právnou úpravou zaväzujú uzavrieť príslušnú zmluvu o sprostredkovaní osobných údajov regulujúcou podmienky spracúvania týchto údajov, podľa vzoru uvedeného v Prílohe č. 11 tejto Zmluvy, a to s účinnosťou najneskôr ku dňu uzavretia tejto Zmluvy.

1. **Licenčné ustanovenia** 
   1. Zmluvné strany sa dohodli, že v prípade ak Zhotoviteľ v rámci plnenia predmetu tejto Zmluvy a/alebo čiastkovej zmluvy uzavretej na základe tejto Zmluvy vytvorí a dodá a/alebo implementuje Objednávateľovi Autorské dielo (ako je definované v tejto Zmluve), Zhotoviteľ touto Zmluvou Objednávateľovi udeľuje právo používať Autorské dielo (ďalej len „**Licencia**“), a to ako Licenciu nevýhradnú, časovo neobmedzenú (po dobu trvania majetkových autorských práv), bez územného obmedzenia, v neobmedzenom rozsahu (najmä na neobmedzený počet zariadení a užívateľov) a na všetky spôsoby použitia, najmä v súlade s § 16 ods. 4 Autorského zákona na účel, pre ktorý bol Nový systém vytvorený. Pre vylúčenie pochybností, Licencia udelená Zhotoviteľom na základe tejto Zmluvy Objednávateľovi sa vzťahuje na Nový systém v rozsahu Custom softvéru, ktorý bol vytvorený, dodaný a/alebo implementovaný Zhotoviteľom v rámci plnenia  tejto Zmluvy. Špecifikácia softvéru, ktorý tvorí Custom softvér, je prílohou akceptačného protokolu o Akceptácii Diela podľa článku IV. bod 4.2. Zmluvy. Zhotoviteľ udeľuje Objednávateľovi právo na poskytovanie Licencie na používanie Nového systému v rozsahu Custom softvéru tretím osobám a to za podmienky, že tretia osoba použije Autorské dielo výlučne za účelom poskytovania služby pre Objednávateľa.
   2. Licencia sa vzťahuje v rovnakom rozsahu na vyjadrenie v strojovom kóde aj zdrojovom kóde, ako aj na koncepčné prípravné materiály, súvisiacu dokumentáciu, a to aj na prípadné ďalšie verzie Custom softvéru obsiahnutých v Novom systéme upravené na základe tejto Zmluvy.
   3. Účinnosť Licencie nastáva okamihom podpisu akceptačného protokolu o Akceptácii Diela, ktoré Custom softvér obsahuje; do tej doby je Objednávateľ oprávnený Custom softvér použiť v rozsahu a spôsobom nevyhnutným na vykonanie Akceptácie Diela. Udelenie Licencie nemožno zo strany Zhotoviteľa vypovedať a jej účinnosť trvá aj po skončení účinnosti tejto Zmluvy.
   4. Zmluvné strany výslovne vyhlasujú, že ak pri poskytovaní plnenia podľa tejto Zmluvy vznikne činnosťou Zhotoviteľa a Objednávateľa dielo spoluautorov a ak sa nedohodnú Zmluvné strany výslovne inak, bude sa mať za to, že Objednávateľ je oprávnený disponovať majetkovými autorskými práva k dielu spoluautorov tak, ako by bol ich výhradným disponentom a že Zhotoviteľ udelil Objednávateľovi súhlas k akejkoľvek zmene alebo inému zásahu do diela spoluautorov. Zmluvná cena podľa článku VI. tejto Zmluvy je stanovená so zohľadnením tohto ustanovenia a Zhotoviteľovi nevzniknú v prípade vytvorenia diela spoluautorov žiadne nové nároky na odmenu.
   5. Zmluvné strany sa zároveň dohodli, že Objednávateľ má právo Autorské dielo, ako aj technické riešenia v ňom zachytené alebo zobrazené, meniť, upravovať, modifikovať alebo rozširovať ich funkcionalitu, bez zásahu do zdrojových kódov k Novému systému v rozsahu Custom softvéru, vlastnými zamestnancami alebo tým poveriť tretiu osobu.

Zmluvné strany sa dohodli, že Zhotoviteľ sa zaväzuje v rámci dodávky a/alebo Inštalácie Nového systému u Objednávateľa poskytnúť Objednávateľovi aj všetky zdrojové kódy k Novému systému v rozsahu Custom softvéru (ďalej len „**Zdrojové kódy“**“), a to v editovateľnej textovej forme tak, aby bolo možné vykonávať zmeny, úpravy, modifikácie alebo rozšírenia funkcionality Nového systému v rozsahu a za podmienok osobitne dohodnutých podľa bodu 5. tohto článku.

* 1. Zhotoviteľ prehlasuje, že plnením predmetu tejto Zmluvy neporušuje autorské práva, resp. iné práva duševného vlastníctva tretích osôb a je oprávnený s prípadnými autorskými právami, resp. s iným právami duševného vlastníctva, nakladať v rozsahu uvedenom v tejto Zmluve. V prípade, že v rámci dodávky a implementácie Diela podľa tejto Zmluvy Zhotoviteľ dodá a/alebo implementuje počítačový program, databázu alebo akékoľvek iné Autorské dielo, vo vzťahu ku ktorému Zhotoviteľ nie je držiteľom alebo poskytovateľom práv na jeho používanie, je Zhotoviteľ povinný zabezpečiť práva na jeho používanie (licencie) u príslušného držiteľa alebo poskytovateľa týchto práv pre Objednávateľa v rozsahu podľa bodu 4.1. tohto článku Zmluvy. Splnenie tejto povinnosti je Zhotoviteľ povinný Objednávateľovi riadne preukázať pred odovzdaním tohto Diela. Nesplnenie tejto povinnosti sa považuje za podstatné porušenie tejto Zmluvy.
  2. Odmena za udelenie Licencie a poskytnutie oprávnení (licencií) podľa predchádzajúcich bodov je zahrnutá v Zmluvnej cene.
  3. Zhotoviteľ vyhlasuje, že má práva k Novému systému, ktoré nie sú zaťažené takými právami tretích osôb, ktoré by znemožňovali riadny výkon Licencie, inak zodpovedá za škodu tým spôsobenú. Zhotoviteľ sa súčasne zaväzuje na vlastné náklady vykonať všetky účinné opatrenia na ochranu svojich práv duševného vlastníctva, ako aj ochranu práv vyplývajúcich Objednávateľovi z poskytnutej Licencie, k čomu sa Objednávateľ zaväzuje poskytnúť Zhotoviteľovi potrebnú súčinnosť.
  4. Práva získané v rámci plnenia tejto Zmluvy prechádzajú aj na prípadného právneho nástupcu Objednávateľa. Prípadná zmena v osobe Zhotoviteľa (napr. právne nástupníctvo) nebude mať vplyv na oprávnenia udelené v rámci tejto Zmluvy.
  5. Zhotoviteľ vyhlasuje, že v zmysle platného znenia Zákona o dani z príjmov č. 595/2003 Z. z. je konečným príjemcom príjmov za odplaty za poskytnutie práva na použitie alebo za použitie predmetu priemyselného vlastníctva a počítačových programov (softvér), t.j. osoba, ktorej plynie príjem v jej vlastný prospech a má právo využívať tento príjem neobmedzene bez zmluvnej alebo inej právnej povinnosti previesť takýto druh príjmu na inú osobu. Zhotoviteľ zároveň vyhlasuje, že sa nepovažuje za osobu, ktorá koná ako sprostredkovateľ za inú osobu.
  6. Zmluvné strany sa tiež dohodli, že ak Zhotoviteľ pri plnení Zmluvy použije počítačový program / softvér tretích strán (ďalej len „Softvér tretích strán“) ako súčasť Diela (súčasť služieb podľa tejto Zmluvy) v takomto prípade udelí Zhotoviteľ Objednávateľovi oprávnenie používať Softvér tretích strán v súlade s osobitnými licenčnými podmienkami k tomuto Softvéru tretích strán. Špecifikácia Softvéru tretích strán (a príslušných licenčných podmienok) tvoriaceho súčasť služieb podľa tejto Zmluvy budú súčasťou faktúry za príslušné služby.

1. **Zdrojové kódy**
   1. Zmluvné strany sa ďalej dohodli, že najneskôr do termínu ukončenia Post-implementačnej podpory podľa článku III. bod 2.3. tejto Zmluvy uzavrú samostatnú zmluvu, ktorej predmetom bude úschova Zdrojových kódov u Objednávateľa alebo u vzájomne odsúhlasenej tretej strany v prospech oboch zmluvných strán. Podmienky uloženia, aktualizácie, vydania a nadobudnutia Zdrojových kódov Objednávateľom sú uvedené v Prílohe č. 12 tejto Zmluvy. Akékoľvek zmeny podmienok súvisiacich s uložením, aktualizáciou vydaním a nadobudnutím Zdrojových kódov Objednávateľa podliehajú vzájomnému odsúhlaseniu oboch zmluvných strán, pričom (pre vylúčenie pochybností) takto nie je možné meniť podmienky uvedené v článku II. bod 4. a 5., v článku IV., v článku V., v článku VII. a v článku VIII. bod 2. Prílohy č. 12 tejto Zmluvy.
   2. Prvé uloženie Zdrojových kódov u Objednávateľa, alebo u vzájomne odsúhlasenej tretej strany za podmienok stanovených v Prílohe č. 12 tejto Zmluvy je Zhotoviteľ povinný zrealizovať k termínu ukončenia Post-implementačnej podpory podľa článku III. bod 2.3. tejto Zmluvy. Uloženie Zdrojových kódov u Objednávateľa, alebo u vzájomne odsúhlasenej tretej strany je podmienkou Akceptácie Diela, ktorá musí byť doložená protokolom o uložení Zdrojových kódov.
   3. Účelom zmluvy podľa bodu 5.1. bude zabezpečenie ochrany investície Objednávateľa tak, aby v prípade skutočností, ako sú definované v Prílohe č. 12 Zmluvy na strane Zhotoviteľa, boli Zdrojové kódy vydané Objednávateľovi a nebolo tak ohrozené používanie, údržba a vývoj Custom softvéru a/alebo Nového systému.

**Článok XII.**

**POSTUP PRI OMEŠKANÍ**

Ak dôjde k omeškaniu s realizáciou Diela alebo s akýmkoľvek plnením podľa Zmluvy, bez ohľadu na to, kto je zodpovedný za omeškanie, je Zhotoviteľ povinný bez zbytočného odkladu písomne informovať Objednávateľa o okolnostiach a predpokladanej dĺžke omeškania. To isté platí aj v prípade, ak Zhotoviteľ môže pri jeho najlepšom úsilí predvídať, že bude v omeškaní s realizáciou Diela alebo plnením podľa Zmluvy.

Zhotoviteľ je zároveň povinný informovať Objednávateľa o predpokladaných dôsledkoch omeškania vo vzťahu k plneniu ostatných zmluvných povinností.

V prípade, že dôjde k omeškaniu z dôvodov na strane Zhotoviteľa, má Objednávateľ nárok na náhradu škody a nárok na zmluvnú pokutu v rozsahu stanovenom Zmluvou. Pre vylúčenie pochybností, uvedené nároky zostávajú zachované aj v tom prípade, ak Objednávateľ dodatočne odsúhlasí posun termínu plnenia.

**Článok XIII.**

**ODOVZDANIE A PREVZATIE DIELA**

1. Všetky práce a/alebo dodávky realizované Zhotoviteľom na základe tejto Zmluvy podliehajú písomnému prevzatiu Objednávateľom ak sa zmluvné strany nedohodnú inak. Akékoľvek neformálne prevzatie, či už konkludentné prevzatie alebo prípadné uvedenie do prevádzky, je vylúčené a nebude považované za riadne prevzatie dodaného Diela (časti Diela) na účely tejto Zmluvy.
2. Zmluvné strany sa dohodli, že Dielo Objednávateľ prevezme postupne, po častiach a Zhotoviteľ je povinný preukázať plnú funkčnosť príslušnej časti Diela ako aj celého Diela v súlade s podmienkami Zmluvy.
3. Za riadne vykonané Dielo (alebo jeho časť) sa považuje Dielo (alebo jeho časť) vykonané bez akýchkoľvek Vád, na ktorom budú vykonané všetky testy definované touto Zmluvou a v Schválenom KNR, preukazujúce kvalitu, funkčnosť a spoľahlivosť Diela (alebo jeho časti), ako aj dodržanie parametrov dohodnutých v tejto Zmluve a v Schválenom KNR.
4. Objednávateľ je povinný riadne dodané Dielo (alebo jeho časť) prevziať. Ak nie je v Zmluve dohodnuté inak, Objednávateľ je povinný prevziať Dielo (alebo jeho časť) aj v prípade, ak má Dielo Minoritné vady. Zoznam Minoritných vád musí byť súčasťou príslušného preberacieho protokolu. Ak nie je v Zmluve dohodnuté inak, Minoritné vady nie sú prekážkou prevzatia Diela (alebo jeho časti). Termín odstránenia Minoritných vád bude uvedený v príslušnom preberacom protokole.
5. Prevzatie Diela (alebo jeho časť) musí byť písomne potvrdené zástupcami oboch zmluvných strán vo forme preberacieho protokolu, ktorý obsahuje najmä:

* identifikačné údaje zmluvných strán;
* objednávateľom pridelené evidenčné číslo Zmluvy;
* mená Manažérov projektu oboch zmluvných strán, ktorí sú podľa tejto Zmluvy oprávnení potvrdiť prevzatie;
* mená a funkcie ďalších účastníkov prevzatia;
* identifikáciu, stručný opis a rozsah plnení, ktoré sú predmetom prevzatia;
* vyhlásenie Zhotoviteľa o tom, že predmet prevzatia je vykonaný riadne, v súlade so Zmluvou a bez Vád brániacich prevzatiu;
* výsledky príslušných testov (ak také sú);
* zoznam Minoritných vád spolu s uvedením spôsobu a termínu odstránenia každej Minoritnej vady;
* ďalšie informácie, ak sú potrebné pre riadne zdokumentovanie splnenia zmluvných povinností Zhotoviteľa a/alebo pre prevzatie;
* podpisy Manažérov projektu a ďalších oprávnených zástupcov oboch zmluvných strán a dátum podpísania preberacieho protokolu Manažérmi projektu;
* mená zástupcov oboch zmluvných strán, ktorí sa zúčastňujú Preberacieho konania;
* miesto, dátum a čas prevzatia Diela resp. jeho časti;

1. Pravidlá uvedené v tomto článku sa vzťahujú aj na akékoľvek dodávky, plnenia a/alebo služby, ktoré sú súčasťou predmetu Zmluvy.

# Článok XIV.

# ZODPOVEDNOSŤ ZA VADY A ZÁRUKA

1. Zhotoviteľ zodpovedá za to, že Dielo bude zhotovené v súlade s podmienkami tejto Zmluvy, vrátane jej príloh, všeobecne záväznými právnymi predpismi a technickými normami a že ku dňu podpisu akceptačného protokolu Diela a počas záručnej doby je bez Vád (ako sú definované v tejto Zmluve), t.j. má funkčné a technické vlastnosti popísané v Zmluve, najmä v jej Prílohe č. 1. a bude spôsobilé na použitie na účel, na ktorý bolo zhotovené.
2. Zhotoviteľ poskytuje na Dielo a jeho jednotlivé časti záruku počas trvania záručnej doby od riadneho odovzdania a prevzatia príslušnej časti Diela Objednávateľom na základe Preberacieho konania až do uplynutia 24 (dvadsaťštyri) mesiacov od riadneho odovzdania a prevzatia Diela ako celku, t.j. Akceptácie Diela v zmysle článku IV. bod 4. Zmluvy. Záručná doba však neplynie v období, počas ktorého Objednávateľ nemohol Dielo užívať pre Vady.
3. Za Vady Diela sa pre účely Preberacieho konania považuje aj chýbajúca alebo neúplná dokumentácia, ktorú je povinný Zhotoviteľ predložiť podľa tejto Zmluvy a podmienok zhotovenia Diela.
4. Zhotoviteľ zaručuje, že odovzdané Dielo v čase odovzdania nemá právne vady, predovšetkým nie je zaťažené právami tretích osôb z priemyselného alebo iného duševného vlastníctva. Zhotoviteľ sa zaväzuje nahradiť Objednávateľovi škodu spôsobenú uplatnením nárokov tretích osôb z titulu porušenia ich chránených práv súvisiacich s plnením Zhotoviteľa alebo jeho subdodávateľov podľa tejto Zmluvy.
5. Zhotoviteľ tiež zaručuje, že k Dielu alebo jeho časti neexistujú v čase jeho odovzdania akékoľvek právne nároky vyplývajúce zo zmlúv s tretími stranami a že Dielo nie je predmetom vecného bremena alebo iného obdobného právneho vzťahu, ktorý by prípadne obmedzil Objednávateľa v užívaní Diela.
6. V prípade, ak sa na Diele vyskytnú v záručnej dobe podľa bodu 2. tohto článku Vady, má Objednávateľ právo počas trvania záručnej doby na ich bezplatné odstránenie Zhotoviteľom a bez akýchkoľvek nárokov Zhotoviteľa na náhradu nákladov spojených s ich odstránením. Zhotoviteľ sa zaväzuje reklamované Vady odstrániť najneskôr do 30 (tridsať) kalendárnych dní od doručenia písomnej reklamácie objednávateľa o vzniku Vady, ak sa zmluvné strany nedohodnú inak. Za písomnú reklamáciu objednávateľa sa považuje aj reklamácia zaslaná Zhotoviteľovi elektronickou poštou na e-mailovú adresu: [.................](mailto:vladimir.slamka@siemens.com) .
7. Všetky náklady súvisiace s odstránením Vád Diela znáša Zhotoviteľ.
8. Zmluvné strany sa dohodli, že vo veciach neupravených touto Zmluvou sa zodpovednosť za Vady a záruka na Dielo bude primerane riadiť príslušnými ustanoveniami všeobecne záväzných právnych predpisov (zákon č. 185/2015 Z.z. Autorský zákon, zákon č. 513/1991 Zb. Obchodný zákonník).
9. Uplatnením nároku Objednávateľa z Vád Diela zostávajú nedotknuté nároky Objednávateľa na náhradu škody a zmluvnú pokutu.

# Článok XV.

**ZMLUVNÉ SANKCIE A NÁHRADA ŠKODY**

* + - 1. V prípade, ak Zhotoviteľ nedodrží termíny plnenia Zmluvy podľa článku III. bod 2.1. Zmluvy, Objednávateľ má právo uplatniť voči Zhotoviteľovi zmluvnú pokutu vo výške 0,1% zo Zmluvnej ceny za každý, aj začatý deň omeškania.
      2. V prípade, ak Zhotoviteľ nedodrží termíny plnenia Zmluvy podľa článku III. bod 2.2. Zmluvy, Objednávateľ má právo uplatniť voči Zhotoviteľovi zmluvnú pokutu vo výške 0,2% zo Zmluvnej ceny za každý, aj začatý deň omeškania.
      3. V prípade, ak Zhotoviteľ nedodrží termíny plnenia Zmluvy podľa článku III. bod 2.2.3. v stanovenom limite 3 (tri) hodiny, Objednávateľ má právo pri druhom a ďalšom nasledovnom neúspešnom Importe dát v uplatniť voči Zhotoviteľovi zmluvnú pokutu vo výške 10 000 EUR, a to aj opakovane. V prípade, ak Zhotoviteľ nevykoná úspešne Import dát v zmysle článku III. bod 2.2.3. v stanovenom limite 3 hodín ani na tretí pokus, takýto neúspešný tretí pokus sa bude považovať za podstatné porušenie Zmluvy zo strany Zhotoviteľa.
      4. Ak je Zhotoviteľ v omeškaní s odstránením reklamovanej Vady, má Objednávateľ po márnom uplynutí lehoty uvedenej v článku XIV. bod 6. tejto Zmluvy právo uplatniť zmluvnú pokutu vo výške 100,- EUR (slovom: sto EUR) za každý deň omeškania, a to za každú neodstránenú reklamovanú Vadu zvlášť.
      5. Ak je Zhotoviteľ v omeškaní s odstránením Vád počas Post-implementačnej podpory , má Objednávateľ po márnom uplynutí lehôt na odstránenie Vád (fix time) uvedených v článku IV. bod 3.5. tejto Zmluvy právo uplatniť zmluvnú pokutu:
    1. v prípade Vady kategórie A - vo výške 500,- EUR (slovom: päťsto EUR) za každý deň omeškania, a to za každú neodstránenú reklamovanú Vadu zvlášť;
    2. v prípade Vady kategórie B - vo výške 200,- EUR (slovom: dvesto EUR) za každý deň omeškania, a to za každú neodstránenú reklamovanú Vadu zvlášť;
       1. V prípade iného porušenia zmluvných povinností Zhotoviteľa okrem povinností zabezpečených zmluvnou pokutou podľa bodu 1 až 5 tohto článku, je Objednávateľ oprávnený uplatniť si voči Zhotoviteľovi nárok na zaplatenie zmluvnej pokuty vo výške 1000 EUR (slovom: tisíc EUR) jednorazovo, za každé porušenie zmluvnej povinnosti zvlášť.
       2. V prípade omeškania so splnením peňažného záväzku má veriteľ právo fakturovať dlžníkovi úrok z omeškania vo výške 0,02% z dlžnej čiastky za každý deň omeškania.
       3. Zaplatením zmluvných pokút sa Zhotoviteľ nezbavuje povinnosti Dielo riadne vykonať a/lebo dodať plnenie podľa Zmluvy.
       4. Ak poruší jedna zmluvná strana svoje povinnosti alebo akýkoľvek záväzok vyplývajúci z tejto Zmluvy, je povinná nahradiť škodu spôsobenú druhej zmluvnej strane. Za škodu sa považuje skutočná škoda, ktorá vznikla poškodenej zmluvnej strane v súvislosti so škodovou udalosťou.
       5. Zhotoviteľ zodpovedá aj za škody spôsobené Objednávateľovi alebo tretím stranám v súvislosti s Dielom, ktoré Objednávateľovi alebo tretím stranám vznikli v dôsledku priameho alebo nepriameho porušenia akéhokoľvek vyhlásenia, záruky alebo záväzku Zhotoviteľa podľa tejto Zmluvy.
       6. Zhotoviteľ zodpovedá za škodu, ktorá vznikne Objednávateľovi počas platnosti a existencie tejto Zmluvy a pôjde o škodu spôsobenú Vadou Diela (ako je definovaná v tejto Zmluve). Za takto spôsobenú škodu zodpovedá Zhotoviteľ, ak vznikla v čase platnej záruky na predmet tejto Zmluvy.
       7. V prípade, že v dôsledku porušenia povinnosti Zhotoviteľa (napr. omeškaním Zhotoviteľa, porušením podmienok stanovených vo všeobecne záväzných právnych predpisoch alebo v rozhodnutiach príslušných orgánov verejnej správy) dôjde k právoplatnému uloženiu pokuty alebo k uloženiu inej peňažnej sankcie Objednávateľovi, je Objednávateľ oprávnený uplatniť voči Zhotoviteľovi nárok na náhradu škody vo výške takto uloženej pokuty alebo inej peňažnej sankcie a Zhotoviteľ je povinný takto spôsobenú škodu Objednávateľovi bezodkladne, najneskôr však do 3 (troch) dní od doručenia výzvy Objednávateľa na zaplatenie nahradiť.
       8. Zmluvné strany sa dohodli, že výška celkovej a úhrnnej škody uhradenej Zhotoviteľom Objednávateľovi vyplývajúca s akejkoľvek prípadnej zodpovednosti Zhotoviteľa na základe tejto Zmluvy, vrátane celkovej sumy uhradenej z titulu zmluvných pokút podľa tejto Zmluvy nepresiahne 100% zo Zmluvnej ceny s výnimkou prípadov, kedy bola škoda spôsobená úmyselne Zhotoviteľom alebo hrubou nedbanlivosťou Zhotoviteľa, resp. personálom Zhotoviteľa alebo osobou, ktorá konala v mene Zhotoviteľa.
       9. Každá zo zmluvných strán nesie zodpovednosť za spôsobenú preukázateľnú škodu v rámci právnych predpisov a tejto Zmluvy. Obe zmluvné strany sa zaväzujú vyvinúť maximálne úsilie k predchádzaniu škôd a k minimalizácii vzniknutých škôd. Objednávateľ je oprávnený náhradu škody jednostranne započítať so splatnou platbou za časť Diela/plnenie podľa Zmluvy.

# Článok XVI.

# USTANOVENIA TÝKAJÚCE SA POVINNOSTÍ ZMLUVNÝCH STRÁN V OBLASTI KYBERNETICKEJ BEZPEČNOSTI

1. Objednávateľ ako prevádzkovateľ základnej služby podľa ust. § 3 písm. k) ZoKB, zaradený do registra prevádzkovateľov základných služieb v zmysle ust. § 17 ods. 2 písm. a) ZoKB, je podľa ust. § 19 ods. 2 ZoKB povinný uzatvoriť s dodávateľom na výkon činností, ktoré priamo súvisia s prevádzkou sietí a informačných systémov prevádzkovateľa základnej služby zmluvu o zabezpečení plnenia bezpečnostných opatrení a notifikačných povinností podľa ZoKB. Zmluvné strany sa dohodli, že táto zmluva o zabezpečení plnenia bezpečnostných opatrení a notifikačných povinností podľa ZoKB je obsiahnutá v tejto Zmluve.
2. V súlade s ust. § 8 Vyhlášky o bezpečnostných opatreniach, Objednávateľ na základe kategorizácie Nového systému (ako je definovaný v tejto zmluve) a na základe analýzy rizík činností, prác alebo služieb dodávaných Zhotoviteľom podľa tejto Zmluvy touto Zmluvou stanovuje nasledovné povinnosti Zhotoviteľa v oblasti kybernetickej bezpečnosti, najmä:
   * 1. Zhotoviteľ sa zaväzuje dodržiavať bezpečnostné politiky a bezpečnostné opatrenia špecifikované v Prílohe č. 5 tejto Zmluvy (ďalej len „Bezpečnostné politiky a opatrenia na zabezpečenie kybernetickej bezpečnosti“), v rozsahu činností tam uvedených, a svojím podpisom tejto Zmluvy vyjadruje s nimi svoj súhlas.
     2. Zhotoviteľ sa zaväzuje chrániť všetky informácie poskytnuté mu Objednávateľom v rámci plnenia tejto Zmluvy v rozsahu, spôsobom a za podmienok stanovených pre ochranu dôverných informácií v článku XI. bod 3 tejto Zmluvy (ďalej len „Sprístupnené informácie“).
     3. Zhotoviteľ sa zaväzuje bezodkladne informovať Objednávateľa o každej zmene v Zozname osôb s prístupom k informáciám a údajom Objednávateľa (ďalej len „Oprávnená osoba Poskytovateľa“), ktorý je Prílohou č. 6 tejto Zmluvy (ďalej tiež ako „Zoznam osôb s prístupom k informáciám“), a to najneskôr 5 dní pred uskutočnením tejto zmeny elektronickou formou vo formáte PDF doručenou elektronickou poštou na nasledovnú emailovú adresu Objednávateľa: [*cybersec@eustream.sk*](mailto:.............@eustream.sk). Zhotoviteľ sa súčasne zaväzuje zabezpečiť a preukázateľne informovať Objednávateľa o podpise vyjadrenia o zachovávaní mlčanlivosti každou Oprávnenou osobou Zhotoviteľa po zmene Zoznamu oprávnených osôb v zmysle predchádzajúcej vety, a to minimálne v rovnakom rozsahu a za rovnakých podmienok ako je stanovené v Dohode o zachovávaní mlčanlivosti uzavretej medzi Zmluvnými stranami v súlade s článkom XI. bod 3.2. tejto Zmluvy.
     4. Zhotoviteľ v súvislosti s plnením a pre účely tejto Zmluvy bude využívať prístup do počítačovej siete Objednávateľa prostredníctvom siete Internet, a na tento účel sa Zhotoviteľ zaväzuje najneskôr v deň uzavretia tejto Zmluvy súčasne uzavrieť s Objednávateľom Zmluvu o pripojení externých subjektov podľa vzoru uvedeného v Prílohe č. 9 tejto Zmluvy.
     5. Zhotoviteľ sa zaväzuje v priebehu plnenia predmetu tejto Zmluvy umožniť Objednávateľovi kontrolu plnenia Zmluvy v priestoroch Zhotoviteľa, a to za podmienok a spôsobom dohodnutým v článku VIII. bod 2.6. tejto Zmluvy.
     6. Zhotoviteľ môže poveriť vykonaním, resp. poskytnutím služieb v rozsahu predmetu Zmluvy inú osobu (ďalej len „Subdodávateľ“) iba na základe predchádzajúceho písomného súhlasu Objednávateľa, a to za podmienok a spôsobom dohodnutým v článku X. tejto Zmluvy.
     7. Zhotoviteľ je počas celej doby plnenia predmetu tejto Zmluvy až do jej zániku (t.j. do splnenia predmetu Zmluvy) povinný informovať Objednávateľa o každom kybernetickom bezpečnostnom incidente a o všetkých skutočnostiach majúcich vplyv na zabezpečenie kybernetickej bezpečnosti spôsobom a v rozsahu stanovenom v Prílohe č. 5 tejto Zmluvy.
     8. Po ukončení účelu, pre ktorý boli Sprístupnené informácie odovzdané alebo po zániku tejto Zmluvy sa Zhotoviteľ zaväzuje po doručení písomnej žiadosti Objednávateľa bez zbytočného odkladu odovzdať všetky originálne hmotné nosiče Sprístupnených informácií v písomnej alebo elektronickej podobe, pričom zákonné povinnosti zmluvných strán týkajúce sa archivácie Sprístupnených informácií v súlade s právnymi predpismi týmto nie sú dotknuté. V prípade, že písomná žiadosť podľa predchádzajúcej vety nebude Zhotoviteľovi doručená v dobe deväťdesiatich (90) dní po zrušení účelu, pre ktorý boli Sprístupnené informácie poskytnuté alebo po zániku tejto Zmluvy, je Zhotoviteľ povinný originálne hmotné nosiče Sprístupnených informácií bezodkladne bezpečne zlikvidovať, ak nejde o prípady, v ktorých by likvidácia Sprístupnených informácií bola v rozpore so zákonom ustanovenou dobou uchovávania údajov alebo inou právnou povinnosťou ustanovenou Zhotoviteľovi všeobecne záväznými právnymi predpismi, od ktorých sa zmluvné strany nemôžu odchýliť. Likvidáciou Sprístupnených informácií sa rozumie ich trvalé (ireverzibilné) vymazanie z ich fyzických nosičov alebo likvidácia samotných fyzických nosičov týchto informácií, a to vrátane všetkých existujúcich kópií. Ak Zhotoviteľovi vznikne povinnosť vrátiť alebo zlikvidovať Sprístupnené informácie, vráti alebo zlikviduje všetky Sprístupnené informácie, ako aj všetky deriváty vytvorené spracúvaním Sprístupnených informácií alebo na základe jeho výsledkov a zabezpečí, aby všetky Sprístupnené informácie, vrátane ich kópií, ktoré mu boli v súvislosti s touto Zmluvou poskytnuté alebo ktoré získal pri plnení tejto Zmluvy, boli vymazané zo všetkých sietí, informačných systémov a zariadení Zhotoviteľa. Zhotoviteľ na žiadosť Objednávateľa písomne potvrdí likvidáciu alebo vrátenie Sprístupnených informácií v ich plnom rozsahu, ktoré obsahuje dátum,  čas a spôsob ich likvidácie alebo vrátenia.
     9. Zhotoviteľ je povinný bezodkladne informovať Objednávateľa o všetkých dôležitých skutočnostiach, súvisiacich s plnením predmetu tejto Zmluvy, ktoré môžu ohroziť alebo obmedziť plnenie predmetu Zmluvy zo strany Zhotoviteľa, prípadne spôsobiť omeškanie plnenia predmetu tejto Zmluvy. Zhotoviteľ je tiež povinný bezodkladne informovať Objednávateľa o akýchkoľvek excesoch z riadneho plnenia tejto Zmluvy, najmä (no nielen) o okolnostiach týkajúcich sa závažného porušenia povinnosti Zhotoviteľa v zmysle tejto Zmluvy, ktoré môže mať vplyv na bezpečnosť sietí a informačných systémov Objednávateľa. Následky uvedených excesov a príčiny ich vzniku odstraňujú zmluvné strany spoločne prostredníctvom účinných ochranných alebo nápravných opatrení.
     10. Záväzok Zhotoviteľa udeliť, poskytnúť, previesť a/alebo postúpiť na Objednávateľa všetky potrebné licencie, práva alebo súhlasy nevyhnutné na zabezpečenie kontinuity prevádzkovania základnej služby Objednávateľa aj po ukončení tejto Zmluvy je upravený v článku XI. bod 4 Zmluvy.

# Článok XVII.

# UKONČENIE ZMLUVY

1. **Ukončenie Zmluvy odstúpením od Zmluvy**
   1. Každá zo Zmluvných strán má právo odstúpiť od Zmluvy v prípadoch výslovne stanovených touto Zmluvou alebo Obchodným zákonníkom, najmä však v prípade ak Zmluvná strana podstatne poruší svoje zmluvné povinnosti a aj napriek písomnému upozorneniu druhej zmluvnej strany a poskytnutiu primeraného času na nápravu (minimálne však 30 dní) nedôjde k náprave.
   2. Porušenie Zmluvy, ak nie je v Zmluve špecifikované inak, sa považuje za podstatné, ak zmluvná strana porušujúca Zmluvu vedela v čase uzavretia Zmluvy alebo v tomto čase bolo rozumné predvídať s prihliadnutím na účel Zmluvy, ktorý vyplynul z jej obsahu alebo z okolností, za ktorých bola Zmluva uzavretá, že druhá zmluvná strana nebude mať záujem na plnení povinností pri takomto porušení Zmluvy. Pri pochybnostiach sa predpokladá, že porušenie Zmluvy nie je podstatné.
   3. Nevykonanie prác a/alebo dodávok Zhotoviteľom v rozsahu a/alebo v termíne, ako je dohodnuté v tejto Zmluve, sa považuje za podstatné porušenie Zmluvy.
   4. Odstúpenie od Zmluvy sa musí vykonať písomne a musí byť doručené druhej Zmluvnej strane. Odstúpenie od Zmluvy nadobúda právne účinky dňom doručenia oznámenia o odstúpení od Zmluvy druhej zmluvnej strane a týmto dňom zároveň Zmluva zaniká.
   5. Objednávateľ je oprávnený odstúpiť od Zmluvy aj ohľadne časti plnenia, pri ktorom nenastalo omeškanie, alebo ohľadne čiastkového plnenia, ktoré už bolo prijaté alebo sa má uskutočniť až v budúcnosti, ak táto časť plnenia alebo toto čiastkové plnenie nemá vzhľadom na svoju povahu pre Objednávateľa hospodársky význam bez zvyšku plnenia, pri ktorom nastalo omeškanie, napr. sú objektívne nepoužiteľné za účelom pokračovania dodávky Diela alebo nejde o samostatne funkčnú časť Diela, alebo neplnenie záväzku ako celku znamená podstatné porušenie Zmluvy.
   6. Zmluvné strany sa dohodli, že v prípade odstúpenia od Zmluvy ako celku si zmluvné strany navzájom vrátia všetky plnenia a platby. Ak nie je možné plnenie vrátiť Zhotoviteľovi, uhradí Objednávateľ Zhotoviteľovi za príslušné plnenie iba sumu, o ktorú sa Objednávateľ takýmto plnením obohatil s ohľadom na mieru rozpracovania takého plnenia; bez ohľadu na uvedené, Zhotoviteľ nemá nárok na žiadnu odplatu za také plnenie, ktoré nemá pre Objednávateľa vzhľadom na svoju povahu hospodársky význam. Zmluvné strany sa súčasne dohodli, že toto neplatí v prípade odstúpenia od Zmluvy Zhotoviteľom z dôvodu podstatného porušenia Zmluvy Objednávateľom, ktoré nebolo Objednávateľom napravené ani v dodatočnej lehote podľa bodu 1.1 tohto článku. V takomto prípade si zmluvné strany vrátia iba plnenia, ktoré neboli ku dňu účinnosti takéhoto odstúpenia Objednávateľom protokolárne prevzaté v súlade s článkom XIII. Zmluvy a všetky časti výkonov resp. Diela prevzaté v súlade s článkom XIII. Zmluvy budú nacenené podľa tejto Zmluvy, berúc do úvahy skutočne vykonaný rozsah výkonov oproti rozsahu výkonov zamýšľaným touto Zmluvou.
   7. Odstúpenie od Zmluvy sa nedotýka nárokov na náhradu škody vzniknutej porušením tejto Zmluvy, nárokov na zaplatenie zmluvných pokút, ani zmluvných ustanovení týkajúcich sa voľby práva, riešenia sporov medzi zmluvnými stranami a iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení tejto Zmluvy. Zánik tejto Zmluvy nemá vplyv ani na trvanie Licencie v zmysle článku XI. bod 4. tejto Zmluvy.
   8. Zmluvné strany sa dohodli, že predtým, ako oprávnená zmluvná strana využije svoje právo odstúpiť od tejto Zmluvy z akékoľvek dôvodu, požiada druhú zmluvnú stranu o písomné vysvetlenie alebo spoločné rokovanie za účelom vzájomného vysvetlenia dôvodov pre odstúpenie a prípadné písomné odstúpenie od Zmluvy zašle najskôr po uplynutí 7 (sedem) pracovných dní od doručenia takej výzvy.
2. **Okolnosti vylučujúce zodpovednosť**
   1. Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej strany a bráni jej v splnení jej povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a ďalej, že by v čase vzniku záväzku túto prekážku predvídala.
   2. Zodpovednosť nevylučuje prekážka, ktorá vznikla až v čase, keď povinná strana bola v omeškaní s plnením svojej povinnosti, alebo vznikla z jej hospodárskych pomerov.
   3. Zmluvná strana nenesie zodpovednosť za nesplnenie svojich povinností, vyplývajúcich zo Zmluvy, ak preukáže, že:
      * + - nesplnenie nastalo následkom mimoriadnych nepredvídateľných a neodvrátiteľných udalostí,
          - prekážky ani ich následky nebolo možné v čase uzatvárania Zmluvy predvídať, a
          - prekážkam ani ich následkom sa nedalo zabrániť, vyhnúť ani ich prekonať.
   4. Medzi nepredvídateľné a neodvrátiteľné prekážky nepatria tie, ktoré boli spôsobené neudelením úradných povolení, licencií alebo podobných oprávnení povinnej strane.
   5. Zmluvná strana, ktorá porušuje svoju povinnosť alebo ktorá s prihliadnutím na všetky okolnosti má vedieť, že poruší svoju povinnosť zo záväzkového vzťahu, je povinná oznámiť druhej zmluvnej strane povahu a dôsledky prekážky, ktorá jej bráni alebo bude brániť v plnení povinnosti. Správa sa musí podať bez zbytočného odkladu po tom, čo sa povinná strana o prekážke dozvedela alebo pri náležitej starostlivosti mohla dozvedieť. Nesplnenie oznamovacej povinnosti zaväzuje povinnú stranu nahradiť škodu, ktorej sa mohlo včasným oznámením predísť.
   6. Účinky okolností vylučujúcich zodpovednosť sú obmedzené iba na dobu, pokiaľ trvá prekážka, s ktorou sú tieto účinky spojené.
   7. Okolnosti vylučujúce zodpovednosť oslobodzujú povinnú stranu od povinnosti uhradiť škodu, zmluvnú pokutu a iné zmluvne dohodnuté sankcie.
   8. O dobu trvania okolností vylučujúcich zodpovednosť sa predlžuje čas plnenia tak, aby bol pre oprávnenú stranu prijateľný. Počas tejto doby sa odopiera oprávnenej strane právo, ak existovalo, na odstúpenie od Zmluvy.
   9. Ak okolnosti vylučujúce zodpovednosť trvajú dlhšie ako 6 (šesť) mesiacov, ktorákoľvek zo Zmluvných strán je oprávnená jednostranne od Zmluvy odstúpiť.
3. **Uplatňované právo a riešenie sporov**
   1. Táto Zmluva, ako aj práva a povinnosti z nej vyplývajúce, vrátane posudzovania jej platnosti, ako aj následkov jej prípadnej neplatnosti, sa riadia a budú vykladané na základe a v súlade s právnym poriadkom Slovenskej republiky. Zmluvné strany týmto zároveň vylučujú aplikáciu akýchkoľvek a všetkých kolíznych noriem upravených v právnych predpisoch a v dvojstranných a/alebo viacstranných medzinárodných zmluvách a/alebo dohodách, ktoré sú súčasťou právneho poriadku Slovenskej republiky.
   2. Právne vzťahy, ktoré nie sú v Zmluve bližšie upravené, sa riadia ustanoveniami Obchodného zákonníka.
   3. Zmluvné strany sa dohodli, že všetky spory vyplývajúce z tejto Zmluvy alebo v súvislosti s ňou budú riešené vzájomnou dohodou zmluvných strán. V prípade, že nedôjde k dohode, budú spory s konečnou platnosťou rozhodnuté príslušným súdom v Slovenskej republike.

# Článok XIX.

# ZÁVEREČNÉ USTANOVENIA

1. **Platnosť a účinnosť Zmluvy**
   1. Táto Zmluva je vyhotovená v slovenskom jazyku.
   2. Táto Zmluva nadobúda platnosť a účinnosť podpisom oboch zmluvných strán.
   3. Všetky doterajšie dohody zmluvných strán, ústne aj písomné, týkajúce sa predmetu plnenia Zmluvy a jej ďalších podmienok, sú plne nahradené Zmluvou, ktorá predstavuje úplnú dohodu zmluvných strán o právach a povinnostiach v zmysle Zmluvy.
2. **Poradie dôležitosti dokumentov**

Zmluvné strany sa dohodli, že ak vzniknú akékoľvek pochybnosti ohľadne súladu medzi textom Zmluvy a prílohami Zmluvy alebo akýmikoľvek dokumentmi, na ktoré sa táto Zmluva odvoláva, budú zmluvné strany pri výklade Zmluvy, ako aj práv a povinností z nej vyplývajúcich, prihliadať na dôležitosť jednotlivých dokumentov podľa nasledovného poradia:

1. základný text Zmluvy (t.j. bez príloh); 2. Technická a funkčná špecifikácia podľa Prílohy č. 1 Zmluvy, 3.schválený KNR; 4. ostatné prílohy Zmluvy; 5. ostatné relevantné dokumenty.

1. **Neúčinné ustanovenia**
   1. V prípade, ak sa akékoľvek ustanovenie tejto Zmluvy stane v akomkoľvek ohľade neplatným, nezákonným alebo nevymáhateľným, nebude tým žiadnym spôsobom dotknutá, alebo porušená platnosť, zákonnosť alebo vymáhateľnosť ostatných ustanovení Zmluvy.
   2. V prípade, ak sa akékoľvek ustanovenia tejto Zmluvy stanú neplatnými (napríklad z dôvodu zmeny všeobecne záväzných právnych predpisov), zaväzujú sa zmluvné strany neplatné časti tejto Zmluvy nahradiť novými ustanoveniami, ktoré budú v súlade s platnými všeobecne záväznými právnymi predpismi, a ktoré budú svojim obsahom najbližšie účelu, ktorý zmluvné strany touto Zmluvou sledovali. Do tej doby sa zmluvné strany budú v tejto časti riadiť ustanoveniami príslušných všeobecne záväzných právnych predpisov.
2. **Písomná forma**
   1. Táto Zmluva je vyhotovená v písomnej forme, v štyroch originálnych rovnopisoch, pričom každá zmluvná strana obdrží dva originálne rovnopisy Zmluvy.
   2. Meniť alebo dopĺňať túto Zmluvu je možné len po vzájomnej dohode oboch zmluvných strán.
   3. Meniť alebo dopĺňať túto Zmluvu je možné len písomne, a to vo forme dodatkov k tejto Zmluve. Dodatky k tejto Zmluve musia byť očíslované a musia byť riadne podpísané osobami oprávnenými konať v mene zmluvných strán. Uzavretie dodatku k tejto Zmluve prostredníctvom prostriedkov elektronickej komunikácie je vylúčené.
3. **Postúpenie práv a pohľadávok**

Zmluvné strany sa dohodli, že postúpenie pohľadávok a/alebo akýchkoľvek práv, vyplývajúcich z tejto Zmluvy, bez predchádzajúcej písomnej dohody s druhou zmluvnou stranou tejto Zmluvy je vylúčené.

1. **Solidárne práva a záväzky**
   1. V prípade, ak na strane Zhotoviteľa uzavrelo Zmluvu viacero spoločností, zmluvné strany sa dohodli, že voči Objednávateľovi budú tieto spoločnosti konať a vystupovať nasledovne:
      1. Zo všetkých práv a záväzkov Zhotoviteľa z tejto Zmluvy vyplývajúcich a/alebo s touto Zmluvou súvisiacich, sú spoločnosti vystupujúce na strane Zhotoviteľa oprávnené a zaviazané spoločne a nerozdielne (solidárne práva a solidárne záväzky).
      2. Objednávateľ je oprávnený požadovať plnenie záväzkov Zhotoviteľa od ktorejkoľvek zo spoločností vystupujúcej na strane Zhotoviteľa.
      3. Zmluvné strany sa dohodli, že za Zhotoviteľa (spoločnosti vystupujúce na strane Zhotoviteľa) bude práva Zhotoviteľa voči Objednávateľovi uplatňovať iba jedna zo spoločností vystupujúcich na strane Zhotoviteľa, a to výlučne spoločnosť ........................
      4. Zmluvné strany sa dohodli, že výlučne spoločnosť ......................bude oprávnená vystaviť príslušnú faktúru a požadovať jej zaplatenie v mene Zhotoviteľa.
      5. Spoločnosti vystupujúce na strane Zhotoviteľa zároveň potvrdzujú, že za účelom plnenia tejto zmluvy uzavreli medzi sebou Zmluvu o združení. Kópiu Zmluvy o združení je Zhotoviteľ povinný predložiť Objednávateľovi do 10 (desať) dní od podpisu tejto zmluvy.
2. **Prílohy**

Zmluvné strany prehlasujú, že podpisom tejto Zmluvy prevzali aj nasledovné prílohy, ktoré sú neoddeliteľnou súčasťou tejto Zmluvy:

Príloha č. 1 Funkčná a technická špecifikácia

Príloha č. 2 Cenová špecifikácia

Príloha č. 3 Zoznam subdodávateľov

Príloha č. 4 Vzor KNR

Príloha č. 5 Bezpečnostné politiky a opatrenia na zabezpečenie kybernetickej bezpečnosti

Príloha č. 6 Zoznam osôb s prístupom k informáciám

Príloha č. 7 Dohoda o zachovaní mlčanlivosti

Príloha č. 8 Zmluva o vzdialenom pripojení externých subjektov

Príloha č. 9 Zoznam Podporného softvéru Zhotoviteľa

Príloha č. 10 Zoznam Podporného softvéru Objednávateľa

Príloha č. 11 Zmluva o spracovaní osobných údajov

Príloha č. 12 Zmluva o uložení Zdrojových kódov

|  |  |
| --- | --- |
| V Bratislave, dňa: | V ............., dňa: |
| Objednávateľ: | Zhotoviteľ: |
|  |  |
|  |  |